Bible in one year - Aymara Bible 1997 - June 29\nLogga in Bli Medlem Settings\n1. Supayajj israelitanacataquiw sayt'äna, ucatsti Davidarojj amtayänwa Israel marcar mä jacthapiña aptatäñapataqui.\n2. Ucatsti Davidajj Joab chacharu, uqhamarac marcan jilïrinacaparojj sänwa: —Sarapjjam, ucatsti Israel marcar jacthapinipjjam, Beerseba chekata kalltasina Dan chekacama, ucatjja yatiyapjjeta kawkhas utji ucana, uqhamat nayan yatiñajjataqui —sasa.\n3. Ucatsti Joab chachajj sänwa: —Tatitojj marcaparojj juc'ampi jiljjataypan pataca cuti ucqhampi, kawkhatejj utjctan ucjjaru, ucampis ¿janitisti take jupanacajj juma reyin sirvirimäpquisti? ¿Cunatsa juma reyejj jacthapiña muntajja? ¿Cunatsa Israel marcajj juchañchasinejja?\n4. Ucampis reyejja ist'ayasïnwa Joab chachampi, ucatsti Joab chachasti sarasinjja take Israel marcpachwa muytäna, ucatjja cutt'jjänwa Jerusalén marcaru.\n5. Joab chachasti Davidarojja catuyänwa Israel marcajj jacthapitätapa, ucatsti yatisïnwa take Israelpachana mä millona pataca waranka jakenaca nuwasiñataqui utjatapa, ucatsti Judá orakenjja utjänwa pusi pataca pakallk tunca waranka jakenacaraqui.\n6. Ucampis janiw ucampi chicajja aptatacänti Leví, uqhamarac Benjamín uca tribunacarojja, Joab chacharojj reyin uqham aptayatapajja janiw jupataqui sumäcänti uca laycu.\n7. Diosataquejja take ucanacajja jan walïnwa, ucatsti Israel marcarojja mä mutuyäwi apayanïna.\n8. Ucampis Davidajj Diosarojj takwa arsjjäna: —Nayajj jach'a juchwa uqham lurasinjja lurta. Ucatwa jichhajj achict'assma aca sirvirimana juchapa perdonañamataqui, nayajj mä jan wali amuyt'an jakjamawa lurta.\n9. Ucatsti Tatitojj Gad uñjirirojj sänwa, qhitirutejj Davidajj jisct'ascäna ucaru aqham sasa:\n10. “Davidan ucar saram, ucatsti naya toketjja yatiyanim, quimsa amtäwi jupampi lurañ munatajjata, ucatsti jupajj ajllispan cuntï jupajj munqui nayan lurañajja uca” sasa.\n11. Gad chachasti Davidan ucar sarasinjja yatiyanïnwa: “Aqham siw Tatitojja sasa:\n12. ‘Ajllisim, quimsa mara mach'äñapa, quimsa phajjsi uñisirinacaman espadampi jumar arcnakatäñapa, jan ucajj quimsa uru marcan jach'a usumpi usuntapjjañapa Tatitun espadapampi, uqhamaraqui Tatitun angelapampi Israel orakpachana jan walt'añanaca utjayasa.’ Jichhajj jumajj ajllisim, qhititï qhitanquitu ucar yatiyjjañajjataqui” sasa.\n13. Davidajj ucjjarojj sänwa: —Jichhajj jan walt'añan jicjjatasta. Uqhamasti waliquiwa, asquïspawa Tatitun amparaparu catuyasjjañajja, jupan qhuyapayasiñapasti jach'awa, ucampis janiw jakenacan amparaparu puriñ muncti —sasa.\n14. Ucatsti Tatitojj Israel marcjjarojja mä jach'a uswa apayanïna, ucatsti pakallk tunc waranka israelit jakenacaw jiwarapjjäna.\n15. Diosajj mä angelaruw qhitanïna Jerusalén marca tucjañapataqui. Ucampis cunapachatï tucjañampïscäna ucqhawa Tatitojj uñjasinjja, chuymapan amtaraquïna uca jan wali lurata, ucatsti tucjiri angelarojj sänwa: “¡Ucqhacamaqui, jan juc'ampi lurcjjamti!” sasa. Uca horasansti Tatitun angelapajj jicjjatasïnwa jebuseo Ornán chachajj trigo jawk'ascäna ucqhana.\n16. Davidasti Tatitun angelaparu uñtasinjja uñjänwa sayt'atäsquiri alajjpachampi, aca orakempi taypina amparaparusti espadapa apt'atäsquiri, uqhamaraqui Jerusalén toker ayt'asquiriraqui. Ucatsti Davidampi chuyman awquinacampejja luto isimpi isthapitcamaquïpjjänwa, orakeru ajanupsa puriyañcamaw liwirtapjjäna,\n17. ucat Davidajj Diosarojj sänwa —¡Nayaw aca marcarojj jacthapiña aptaytjja! ¡Nayaw juch lurta, uqhamarac jan walsa luraracta! Ucampis ¿cuns aca jan juchani jakenacajj lurapjjejja? Dios Tatitojja, nayajj achict'assmawa mutuyäwimajj nayjjar jutañapataqui, uqhamarac familiajjarusa, ucampis marcamarojj jan jiwarayjjamti.\n18. Ucatsti Tatitun angelapajj Gad chacharuw yatiyäna Davidajj Tatitutaqui mä altar sayt'ayañapataqui, jebuseo Ornán chachajj trigo jawk'cäna ucawjaru.\n19. Ucatjja Davidajj saränwa cuntï Gad chachajj siscäna uc luriri Tatitun sutiparu.\n20. Ornán chachasti trigo jawk'casina khepäjjar uñtanisawa angelaru uñjäna. Ucampis pusi wawanacapajj jupampïcäna ucanacasti sarjjapjjänwa imantasiñataqui.\n21. Cunapachatï Davidajj Ornán chacharu jac'achasïna cawqhanccäntejj ucqharu, jupajj Davidar uñjasinjja mistuwayänwa trigo jawk'cäna ucqhata Davidar catokañataqui, ucat Davidan nayrakataparu p'ekepa alt'asïna;\n22. ucatsti Davidajj Ornán chacharojj sänwa: —Trigo jawk'aña orakem aljita, ucawjaru mä altar Tatitutaqui sayt'ayañajjataqui. Uqhamata jach'a usojja marcat saracjjañapataqui —sasa.\n23. Ornán chachajj saraquïnwa: —Juma reyinquiwa, lurascaquim cunjämatï waquisqui uqhamaru. Nayasti churaraquïmawa nact'ayañ ofrendataquisa orko vacanaca, uqhamarac trigo jawk'aña lawanacsa, trigsa ofrendataqui. ¡Take acanacwa juma reyirojj churäma! —sasa.\n24. Ucampis David reyejj sänwa: —Janipuniw uqhamäcaspati. Jan ucasti nayajj cunatejj alapäqui ucampiw alañajjajja, nayasti janiw jumat aparcämati cunatejj jumäncqui uc Tatitur churañataquejja, nact'ayat ofrendanaca loktasina cunatejj jan nayancqui ucjja —sasa.\n25. Uqhamaw Davidajj Ornán chacharojj alapa churjjäna qhaya oraketjja sojjta pataca sencillo korinaca.\n26. Ucatsti uqhamaw Tatitutac mä altar lurayäna, ucatjja loktänwa sumancäwi nact'at ofrendanaca, sacrificionacsa. Ucjjarusti Tatituruw art'äna, ucatsti Tatitojj juparojj ist'änwa alajjpachata nina sarakayanisina altarjjaru, nact'at loktäwinac patjjaru.\n27. Ucatsti Tatitojj espadapa imjjañapataquiw angelaru parläna.\n28. Qhä horasanjja Tatitojj Davidan ist'atapatjja, cawqhantejj Ornán chachajj trigo jawk'ascäna ucqharuwa sacrificionac loktäna.\n29. Moisesajj wasarana apnakaña carpsa lurcchïna Tatitutaqui ucasa, uqhamarac nact'ayañ ofrendanac altarasa Gabaón chekana santuariojj jicjjatascchïna ucasa,\n30. Davidajj janiw qhayar sarañ muncänti Diosar jisct'asiri, jupajj wal ajjsarayasïna Tatitun angelapan espadapa uñjatap laycu.\n1. Ucatwa Davidajj säna: “Acqhancaniwa Tatit Diosan templopajja, uqhamarac Israelan nact'ayañ ofrendanac altarapasa” sasa.\n2. Ucatsti Davidajj Israel marcanjja tantachayänwa jaya marcanquir jakenacajj jacapcäna ucanacaru, ucatsti utt'ayänwa kalanac c'uthapjjañapataqui Tatit Diosan templopa lurayañataqui.\n3. Ucjjarusti walja hierronaca waquichäna, clavonaca, puncunaca, lurayañataqui, uqhamarac ch'ucunacapa apthapiñataqui; waquichayaraquïnwa walja broncenaca,\n4. cedro maderanacsa jan jact'cayaraqui, Sidón, Tiro ucanacanquir jakenacajj walja cedro maderanaca apanipjjatap laycu.\n5. Davidasti amuyänwa aqhama: “Salomón wawajjasti jisc'äsquiwa, Tatitun templopa lurayañasti wali jach'äñapawa, wali aytataraqui, wali sumaraqui take acapachanquirit sipansa; uqhamasti take cunsa suma waquicht'atwa jaytäjja” sasa. Ucatwa Davidajj janïra jiwjjasinjja wali jach'a waquichäwinacwa uchawayäna.\n6. Ucjjarusti Davidajj Salomón yokaparuw jawsayäna, ucatsti ewjjawayänwa Israelanquir Tatit Diosataqui mä templo lurayañapataqui,\n7. aqham sasa: “Wawajjay, nayajj Tatit Diosatac mä templo lurayañwa amtayäta.\n8. Ucampis Tatitojj nayarojj situwa: ‘Nayajj uñjsmawa walja wilanaca wartatama, uqhamarac walja guerranacanaraqui sarnakaracta; ucatsti janiw jumajj templo lurayarapquitätati.\n9. Ucampis jumajj mä yokall wawanïyätawa, jupasti suman jaquirïniwa; ucjjarusti nayaraquiw uñisirinacaparojj suma chuyma churaraquï, wact'ayaraquï take chekansa samarata sarnakayañapataqui. Ucatwa sutipajj Salomón satäni. Horasaparuwa Israel marcarojj samaraña, sumancaña churaraquï.\n10. Jupawa nayatakejj mä templo lurayarapitani. Jupasti nayan wawajjäniwa, nayasti jupan awquipäyäwa, ucatsti tronopjja Israel marcjjarojja sumwa sayt'ayäjja wiñayataqui’ sasa.\n11. Jichhasti nayan wawajja, Tatituy jumampïpan Tatit Diosamataqui mä templo lurayañamataqui, cunjämtï jupajj juman lurayañamataqui arsqui uqhamaru.\n12. Tatitojj jumar churpan ch'iqhi cancaña, uqhamarac yatiñanïña, cunapachatï jupajj Israel marcar apnakañamataqui utt'aycätam ucqhajja, uqhamata Tatit Diosaman leyipa phokhañamataqui.\n13. Take cunasa asquiruw sararapïtam, cuntejj Tatitojj Israel marcataqui Moisesar churcäna uca leyinacapa, uqhamarac ewjjanacapa phokhäta ucqhajja. ¡Ch'amañchasim, sumarac sayt'araquim; janipuni mayjt'asimti, ni ajjsararaquimsa!\n14. Uñjam, nayajj wali ch'amanaca tucusawa Tatitun templopa lurañataqui waquichta, quimsa waranka quimsa patacani tonelada korinaca, quimsa tunca quimsani waranka tonelada kollkenaca, uqhamarac walja jan jact'caya broncenaca, sinti walja hierronacaraqui waquicharacta. Uqhamaraquiw waquicharacta maderanaca, kalanaca, jumasti ucjjarojj juc'ampi yapt'ascaraquïtawa.\n15. [15-16] Uqhamarusa jumanjja utjtamwa walja irnakerinaca, kala c'uthirinaca, albañilanaca, carpinteronaca, jan jact'caya take cuna lurir jakenacaraqui, korit luririsa, kollketa, bronceta, hierrota luririnacasa, Uqhamasti ¡lurañar uscusim! ¡Tatituw jumarojj yanapascätam!” sasa.\n17. Ucatsti Davidajj Israelanquir take jilïrinacarojja yatiyänwa Salomón yokapar yanapapjjañapataqui, aqham sasa:\n18. “Tatit Diosamawa jumanacampïscäna, ucatsti jupaw take chekanacansa sumancaña churapjjtam, juparaquiw nayan amparajjarusa take aca marcanquir jakenacarusa catuyaraquitu, ucatsti nayajj Tatiturusa, marcaparusa sirviriparaquiw tucuwayaracta.\n19. Ucampisa jumanacajj take chuyma amtasipjjam Tatit Diosamar thakañataqui. Ucatsti waquichasipjjaraquim Tatit Diosan Kollan Templopa lurañataqui, uqhamata cawquïr templotejj jumanacajj lurapcäta ucaru Tatitun Sumancäwi arcapa, uqhamarac kollan yänacapa apatäjjañapataqui” sasa.\n34. Diosajj jiwaraycän ucapachaquiw juparojj thakapjjäna, janc'aquiw Diosar maqhatjjañataquejj thakapjjäna;\n35. ucapachaquiw alajjpachanquir Diosat amtasipjjäna, ucapachaquiw jupanacar imascatapa, khespiyatap amuyasipjjäna.\n36. Lacaquiw juparojj parlapjjäna, lajjrampisti c'arintapjjänwa,\n37. janiw chuymanacapajj khan arsupcänti, janiraquiw arust'äwiparjamas phokhapcänti.\n38. Diosasti jupanacat qhuyapayasïnwa, ñankha luratanacap pampachäna, janiw jupanacarojj tucjcänti: walja cutiw k'apisiñap t'acurayasïna, janiw tipusiñapamp atipjayascänti;\n39. Diosajj jupanacan janchïpjjatap amtasïna, jan cutjtir samanar uñtatäpjjatap amuyaraquïna.\n1. Vinojj jakerojj jan amuyun tucuyi, machjasiña umañanacasti jan walinacwa parlayaraqui; qhititejj uqhama machjasiñana sarnakqui ucajja, janiw yatiñ cancañampi cuns lurquiti.\n2. Mä colerata reyejj warariri leonar uñtatawa; qhititejj jupar colerayqui ucajja, jacañapjja jan walt'añaruw puriyasqui.\n1. Ucchañcamasti Saulojj janiw amuct'cänti Tatitun arquirinacap contra parlañjja —Jiwarayapunïwa —sasa. Ucatwa jilïr sacerdoten ucarojj saräna.\n2. Jupasti uca jilïr sacerdotetjja arsüwinacapwa mayiraquïna Damasconquir sinagoganacar sarañataqui, ucan Cristor arquir jakenacar thakañataqui. Jicjjatasinsti, warminacsa, chachanacsa catuntasina Jerusalenar preso apaniñataquiw amtäna.\n3. Ucampis thac sarcasinjja, niya Damasco jac'ar purcasajja, acatjamatwa mä jach'a khanajj jupar khant'äna. Uca khanasti alajjpachatwa jutäna.\n4. Ucspachaw Saulojj oraker jaknoktäna. Ucatsti ist'araquïnwa mä aru jupar sasquiri: —Saulo, Saulo, ¿cunats arcnakesta? —sasa.\n5. Saulosti ucjjarojj saraquïnwa: —Tata, ¿qhitïtas jumajja? —sasa. Ucatsti uca arojj saniraquïnwa: —Jumajj qhitirutejj arcnakcta uca quicpa Jesusätwa. Wali ch'amaw jumataquejj nayataqui sayt'añamajja. [Juma pachpaw chhojjriñchjastajj cunjämtejj mä vacajj mä ari puntan fierror mat'akt'asajj jupa pachpa chhojjriñchjasejj uqhama —sasa.\n6. Saulosti ucapachajj ajjsarañat wali qhathatisaw juparojj säna: —Tata, ¿cuna lurañajjsa munta? —sasa. Tatitusti juparojj sänwa:] —Sartam, marcar mantaraquim, ucanwa cunatejj lurañamäqui uc yatisïta —sasa.\n7. Saulomp chic sarapcän uca jakenacasti wali sustjatäpjjänwa, uca ar ist'asina, ucampis janiw qhitirus uñjapcänti.\n8. Saulosti oraket sarthapisinjja uñatatasiwa, ucampis janiw cuns uñjcänti. Juparojj amparapat catthapisinwa Damasco marcarojj irpjjapjjäna.\n9. Uca marcansti quimsüruw jan cuns uñjcänti. Janiraquiw mank'cänsa ni umcaraquïnsa.\n10. Uca Damasco marcansti Tatitur arquir mä jakew utjäna, Ananías sutini. Uca jakeruw Tatitojj uñstäna: —¡Ananías! —sasa. Jupasti sänwa: —Tatay, acancasctwa —sasa.\n11. Tatitusti juparojj saraquïnwa: —Jichhajj janc'aqui saram, Derecha sat calleru. Ucatsti Judasan utapan Tarsonquir mä jaker thaktam, jupasti Saulo sutiniwa. Jupajj oración lurascaraqui.\n12. Ucatsti samcanjamwa mä Ananías sat chachar uñji. Uca Ananiasaw mantasin amparapamp jupjjar lokjjati, nayranacapajj uñj-jjañapataqui —sasa.\n13. Uqham ist'asinsti, Ananiasajj sänwa: —Tatay, nayajj uca jaketjja walja jakenac toket ist'ta, kawkha jan walinactejj juman arquirinacamarojj Jerusalenan lurqui ucanacjjata.\n14. Jichhas jupajj ucaruw jutascaraqui, jach'a sacerdotenacan arsutanacapampi, Tatitun take arquirinacapar catuntañataqui —sasa.\n15. Ucampis Tatitojj Ananiasarojj sänwa: —Sarascaquim, nayaw juparojj ajllista nayjjat parlañapataqui yakha marcanquirinacaru, reyinacaru, israelit jakenacampiru.\n16. Nayaraquiw juparojj uñachayä kawkha t'akhesiñapatejj naya laycu jupan utjqui uca —sasa.\n17. Ucspachaw Ananiasajj saräna cawqhanccäntejj Saulojj uca utaru. Mantasinsti, amparapwa jupjjar lokjjati saraquiwa: —Saulo jilata, thaquin uñstctamjja uca Jesusaw qhitanitu, juman wasitat uñj-jjañamataqui, uqhamarac Kollan Ajayun phokt'atäñamataqui —sasa.\n18. Ucspacharaquiw Saulon nayranacapatjja chawlla q'ilinacjama willirtjjäna. Ucatwa jupajj wasitat uñj-jjäna. Sartasinsti, bautisatäjjaraquïnwa.\n19. Mank'jjasinsti, jupajj ch'amanëjjänwa, ucatsti Tatitun arquirinacapampejj mä kawkha urunacaraquiw Damascon kamarawayäna.\n20. Ucatsti Saulojj sinagoganacanjja Cristotwa parlañ kalltäna: “Jesusajj Diosan Yokapaw” sasa.\n21. Take jupar ist'irinacasti muspharasipjjänwa. Ucatsti sapjjaraquïnwa: —¿Janit acajj Jerusalenan Tatitur iyawsirinacar arcnaker jakëqui? ¿Janiraquit jupajj acar jutqui jupanacar ñach'antat apañataqui jilïr sacerdotenacan ucaru? —sasa.


¿Kunjamsa chuymas jarkʼaqsna? | Congregacionan yatjjatañataki\n“Taqe kuna imatäki ukat sipansa chuymam imam” (PROV. 4:23).\nCANCIÓN 36 Chuymas sum uñjañäni\n1-3. 1) ¿Kunatsa Diosajj Salomonar wal munasïna, kunjamsa bendisirakïna? 2) ¿Kuna jisktʼanakarus aka yatichäwin qhanañchaskañäni?\nSALOMONAJJ reyit uttʼayatäkäna ukhajja, wali waynäskänwa. Ukhaw Jehová Diosajj mä samkan akham säna: “Mayita kuntï jumajj munkta uka” sasa. Salomonajj sarakïnwa: ‘Nayajj waynakïsktwa, jan yatiñani. Ukhamajj istʼasir chuyma churita’ sasa (1 Rey. 3:5-10, NM). Uka mayisitapajj humilde chuymanïtapwa uñachtʼayäna. Ukatwa Diosajj jupar wal munasïna (2 Sam. 12:24). Niyakejjay kuntï Salomonajj maykäna ukajj Diosar kusisiychïnjja, Jupajj ‘yatiñanïña chʼikhi chuymanïñwa churäna’ (1 Rey. 3:12).\n2 Salomonajj Diosat jan jitheqtkäna ukhajja, walja bendicionanakwa katoqäna. ‘Israelan Jehová Diosapatakiw mä templo lurarakïnaʼ (1 Rey. 8:20). Wali yatiñanïtapatjja, Salomonajj wali uñtʼat jaqënwa. Diosan amuytʼayataw Biblian kimsa libronakap qellqarakïna, ukanakat mayajj Proverbios librowa.\n3 Proverbios libronjja, “chuyma” siski uka arojj niya patak kutiw uñsti. Sañäni, Proverbios 4:23 textojj akham siwa: “Taqe kuna imatäki ukat sipansa chuymam imam” sasa. ‘Chuyma’ sasajja, ¿kuna toqetsa parlaskpacha? Aka yatichäwinwa uk uñjaskañäni. Aka pä jisktʼanakaruw qhanañcharakiñäni: ¿Kunjamatsa Supayajj chuymas qʼañuchañ munistu? ¿Kunjamsa chuymas jarkʼaqsna? Uka jisktʼanakat yatjjatañajj Diosat jan jitheqtañatakiw yanaptʼistani.\nCHUYMA SASAJJA, ¿KUNA TOQETSA PARLASKTANJJA?\n4, 5. 1) Proverbios 4:23 texton ‘chuyma’ sasinjja, ¿kuna toqetsa parlaski? 2) ¿Kunatsa chuymas cuidañajj jan usuntañataki cuidasiñamp sasispa?\n4 Proverbios 4:23 texton ‘chuyma’ sasajja, kuna amuyunakanïtansa, kunjamas jikjjatastan, kunanaksa lurañ muntan, kunatsa ukanak lurañ muntan ukatwa parlaski. Janiw jaqenak nayraqatan kunjamätansa ukat parlkiti, jan ukasti, chuyma manqhan kunjam jaqëtansa ukatwa parlaski.\n5 Chuymas cuidañajj jan usuntañataki cuidasiñamp sasiwa. Jan usuntañatakejja, sum manqtʼasiña ukhamarak ejercicionak lurañaw wakisi. Chuymas cuidañatakejja, ukhamarakiw Biblia sapür liyiñasa, Bibliat apstʼat qellqatanaksa liyiñasarakiwa, qhawqsa Jehová Diosar confiytan uksa, luratanakasampiw uñachtʼayañasa. ¿Kunjamsa uk uñachtʼaysna? Kuntï yateqktan ukarjam sarnaqasa ukat kunarutï creyktan ukanakat jaqenakar parlasaw uñachtʼaysna (Rom. 10:8-10; Sant. 2:26). Maysa toqetjja, walikïsksnas ukhamaw amuyassna, ukampis usutäsksnawa. Diosar serviñan luratanakasajja, ukhamarakiw taqe chuymas Diosar confiyksna ukham amuyayistaspa, ukampis chuymasanjja jan wali amuyunakaw utjaskaspa (1 Cor. 10:12; Sant. 1:14, 15). Amtapjjañäni, Supayajj jan wali amuyunakapampiw chuymas qʼañuchañ munistu, ¿kunjamsa uk luri, ukat kunjamsa chuymas jarkʼaqsna?\n¿KUNJAMATSA SUPAYAJJ CHUYMAS QʼAÑUCHAÑ MUNISTU?\n6. ¿Kunjam sarnaqañassa Supayajj muni, ukat kunjamsa Diosat jitheqtayañ munistu?\n6 Supayajj jupjam sarnaqañaswa muni, jupajj Dios contra saytʼiri, jan istʼasiri, jupatakik taqe kuns muniri ukhamawa. Ukampis janiw munkir jan munkir jan walinak luraykistaspati, ukatwa kunayman toqet Diosat jitheqtayañ munistu. Sañäni, Supayan amuyunakapamp qʼañuchata jaqenak taypinwa jaktanjja (1 Juan 5:19). Jupanakamp chikachasiñajj janis jiwasatak walïkchejja, uk lurañaswa Supayajj muni (1 Cor. 15:33). Salomón reyirojj ukhamwa pantjasiyäna, jupajj Diosar jan serviri walja warminakampiw casarasïna. Jupanakajj jukʼat jukʼatwa Diosat jitheqtañapatakejj ‘chuymap mayjtʼayapjjäna’ (1 Rey. 11:3).\nSupayan jan wali amuyunakapatjja, ¿kunjamsa chuymas jarkʼaqsna? (Párrafo 7). *\n7. 1) ¿Kunjamatsa Supayajj chuymas qʼañuchañ munarakistu? 2) ¿Kunatsa televisionan uñtktan ukanakat wal amuyasiñasa?\n7 Supayajj televisionana ukhamarak peliculanakan uñstki uka historianakampi, jan ukajj sarnaqäwinakampiw chuymas qʼañuchañ munarakistu. Uka sarnaqäwinakajja, jan amuykañakiw amuyunakassa luratanakassa mayjtʼayaspa. Jesús pachpaw uñachtʼäwinakampi jaqenakan chuymapar purtʼirïna. Ukatwa khuyaptʼayasir samaritano jaqet parlir uñachtʼäwita, ukhamarak utjirinakap tukuntir waynat parlir uñachtʼäwit parläna (Mat. 13:34; Luc. 10:29-37; 15:11-32). Supayan amuyunakapampi qʼañuchat jaqenakajja, ukhamarakiw kunayman historianakampi chuymas qʼañuchañ munapjjestu. Cheqas televisionan yaqhep programanakapasa peliculanakasa, janiw jan walïkiti, ukanakajj kusistʼayistuwa, yaticharakistuwa. Ukhamajj suma amuytʼasirïpjjañäni. Janïr kun uñtkasajj akham jisktʼasiñasawa: “¿Aka peliculasa jan ukajj programas jan wali amuyunakampi apayasiñajatakit yatichañ munitu?” sasa (Gál. 5:19-21; Efes. 2:1-3). Ukhamächi ukhajja, jankʼakiw uk uñtañat jitheqtañasa, kunjamtï contagioso usuni mä jaqet jitheqtksna ukhama.\n8. ¿Kunjamsa awk taykanakajj wawanakapan chuymap jarkʼaqapjjaspa?\n8 Awk taykanaka, jumanakaw Supayan jan wali amuyunakapat wawanakamar jarkʼaqapjjañama. Amuytʼañataki, wawanakaman jan usuntapjjañapatakejja, sumwa jumanakajj ut qʼomachapjjtajja, kunanakatï wawanakar usuntaykaspa ukanaksa willtapjjtawa. Ukhamarakiw kuna jan walinakatï peliculanakana, televisionana, anatañ videonakana, Internetan utjkaspa ukanakat wawanakamar jarkʼaqapjjañama. Jehová Diosajj jumanakaruw wawanakamar yanaptʼapjjañamatak jaytapjjtamjja, ukhamat Jupan amigopäpjjañapataki (Prov. 1:8; Efes. 6:1, 4). Ukhamajj Bibliarjam sarnaqapjjañapataki wawanakamar yanaptʼañjja, jan ajjsarapjjamti. Kunanaksa uñtapjjaspa jan uñtapkarakispa uk qhanwa wawanakamar sapjjañama, kunatsa ukham lurapjjañapa uksa amuytʼayapjjañamarakiwa (Mat. 5:37). Jiltataparjamaw wawanakamar kunatï walïki jan walïkaraki uk yatichapjjañama (Heb. 5:14). Ak amtapjjapunim, aru mayampik yatichañat sipansa, luratanakampiw wawanakamar yatichapjjañama, jupanakajj uk uñjasaw jukʼamp yateqapjje (Deut. 6:6, 7; Rom. 2:21).\n9. ¿Kunjamatsa Supayajj chuymas qʼañuchañ munistu, kunatsa uka toqet wal amuyasiñasa?\n9 ¿Kunjamatsa Supayajj chuymas qʼañuchañ munarakistu? Diosan yatiñapar confiyañat sipansa, jaqenakan yatiñapar confiyañaswa Supayajj muni (Col. 2:8). Sañäni, walja qollqenïñas wakiskaspa ukhamwa Supayajj amuyayañ munistu. ¿Kunatsa ukham amuyañajj jan walïkaspa? Uka amuyump apayasirinakajja, walja qollqenïsipkpansa janisa, qollqe jikjjatañ laykojj familiapatsa Diosatsa armasipjjewa, kunayman usunakampiw apjjatasipjjaraki (1 Tim. 6:10). Jiwasarojja, alajjpachankir Awkisaw jan ukhamäñatak yanaptʼistu, ukatwa Jupar wal yuspärtanjja (Ecl. 7:12; Luc. 12:15).\nSupayan jan wali amuyunakapat chuymas jarkʼaqañatakejja, nayra tiempon guardianakjama ukhamarak punku uñjirinakjamaw jankʼak kuns lurañasa. (Párrafos 10, 11). *\n10, 11. 1) Chuymas jarkʼaqañatakejja, ¿kunsa jankʼak lurañasa? 2) ¿Kunsa guardianakajj lurapjjerïna? 3) ¿Kunjamsa concienciasajj mä guardiar uñtasit yanaptʼistaspa?\n10 Chuymas jarkʼaqañatakejja, kunanakas jan walin uñjasiyistaspa uk amuyasajj jankʼak kuns lurañatakiw chʼamachasiñasa. ¿Kunsa ukajj amtayistu? Kuntï marka uñjir centinelanakajj jan ukajj guardianakajj lurapjjerïkäna ukwa amtayistu. Salomón reyin urunakapanjja, guardianakajj marka perqa patjjankapjjerïnwa, ukat enemigonakan jakʼachasinipjjatap uñjasajja, jankʼakiw punk uñjirinakar yatiyapjjerïna. Supayat jarkʼaqasiñatakejj kunsa lurañasa ukwa ukajj amuytʼayistu.\n11 Guardianakasa punk uñjirinakas purapatwa yanaptʼasipjjerïna (2 Sam. 18:24-26). Guardianakajj enemigonakan jutatap yatiyapjjäna ukhajja, jankʼakiw punku uñjirinakajj markan punkunakap jistʼantapjjerïna (Neh. 7:1-3). Bibliarjam yatichata concienciasajja, * ukhamarakiw mä guardiar uñtasit yanaptʼistaspa. Supayajj chuymas qʼañuchañ munani ukhajja, mä arunjja, kuna amuyunakanïtansa, kunjamas jikjjatastan, kunanaksa lurañ muntan, kunatsa ukanak lurañ muntan ukanak mayjtʼayañ munani ukhajja, jankʼakiw concienciasajj yatiyistani. Ukarojj istʼañasawa, ukhamatwa chuymasan punkunakapsa Supayatak jistʼantksna ukhamäni.\n12, 13. ¿Kun lurañatakis masinakasajj chʼamañchapjjestaspa, ukampis kun lurañasasa?\n12 Kunjamsa Supayan jan wali amuyunakapat chuymas jarkʼaqsna uk jichhajj uñjañäni. “Qʼañu juchasa, taqe ajjtaskañanak lurañasa, [...] janipun jumanak taypinjja arsutäpanti” sasaw Jehová Diosajj yatichistu (Efes. 5:3). Ukampis trabajonkiri jan ukajj colegionkir masinakasajj qʼañu lurañanakat parlañ qalltapjjaspa ukhajja, ¿kamachsnasa? Kunjamtï yatktanjja, ‘jan wali sarnaqañanaksa, akapachan utjki uka jan wali munañanaksa apanukuñasawa’ (Tito 2:12). Ukhamajj inas concienciasajj uk amtaychistani (Rom. 2:15). ¿Concienciasar istʼañäniti? Inas kuntï parlapki uk istʼañsa, jan ukajj kuna fotonaktï uñachtʼayapki uk uñañsa munchiñäni, ukampis uk lurañat sipansa, jankʼakiw yaqha toqenakat parlañasa, jan ukajj sarjjañasawa.\n13 Jan ajjsarirïñasawa, ukaw masinakasajj jan walinak lurañataki, jan ukajj jan walinak amuyañatak chʼamañchapkistani ukhajj yanaptʼistani. Supayan amuyunakap contra saytʼasiñatakejj kunanaksa lurasktan uk sum Diosajj uñjaski, Juparakiw Supayar saykatañatakejj chʼamsa yatiñsa churistani (2 Crón. 16:9; Is. 40:29; Sant. 1:5). ¿Kunanakampsa chuymas jarkʼaqañatak lursna?\n14, 15. 1) ¿Chuymasar kun mantañapsa muntanjja, ukat kun lurañas ukatak yanaptʼistaspa? 2) Proverbios 4:20-22 qellqatajja, ¿kunjamsa Biblia liyitasajj jan inamayäñapatak yanaptʼistu? (“ ¿Kunjam lupʼiñasasa?” sat recuadro uñjjattʼäta).\n14 Chuymas jarkʼaqañatakejja, janiw Supayan jan wali amuyunakapat jarkʼaqasiñakejj wakiskiti, jan ukasti, suma amuyunak chuymasar mantañapatakiw chʼamachasiñasaraki. Perqanakamp muyuntata markat parltʼaskakiñäni. Punku uñjirejja, enemigonakan jan mantapjjañapatakiw markan punkunakap jistʼkatirïna. Ukampis yaqha urunakajja, manqʼañanaka ukat yaqha ukhamanak mantañapatakiw punkunak llawirirïna. Janitï ukham lurkaspäna ukhajja, jaqenakajj manqʼatjamaw jiwarapjjaspäna. Niya ukhamarakiw Diosan yatichäwinakap chuymasar mantañapatak chʼamachasiñasa.\n15 Diosan amuyunakapajj Biblian qellqatawa, ukhamajj Biblia sapa kuti liytʼkasajja, kunjamsa ukajj amuyunakasansa luratanakasansa yanaptʼistaspa ukwa lupʼiñasa. Biblia liyitasajj jan inamayäñapatakejja, ¿kunanaksa lursna? Maya, Diosar mayisiñasawa. Mä kullakajj akham siwa: “Janïr Biblia liykasajja, ‘musparkañ arunakamʼ amuyañatak yanaptʼita sasaw Diosar mayista” sasa (Sal. 119:18). Paya, kuntï liyktan ukatwa lupʼiñasa. Ukanak lurtan ukhajja, Diosan arunakapajj chuymasaruw purtʼistu, amuyunakapsa wali valoranitwa uñjtanjja (Proverbios 4:20-22 liytʼañataki; Sal. 119:97).\nBibliankir mä texto liytʼasajj akham jisktʼasim:\n¿Kunsa aka textojj Diosat yatichitu?\n¿Kunjamsa aka textojj kuntï Bibliajj yatichki ukar yanaptʼi?\n¿Kunjamsa aka textorjam sarnaqeristjja?\n¿Kunjamsa aka textomp yaqhanakar yanaptʼiristjja?\n16. ¿Kunjamsa JW Broadcasting programa uñtañajj yanaptʼistu? Uk mä experienciamp qhanañchtʼam.\n16 JW Broadcasting® programa uñtasaw Diosan amuyunakap chuymasar mantañapatak yanaptʼaraksna. Mä matrimoniojj akham siwa: “Uka programajja, Diosajj oracionanakajar istʼatapwa uñachtʼayapjjetu. Llakita jan ukajj sapak uñjasipjjta ukhaw videonakajj jukʼamp chʼamañchtʼapjjetu. Uka programan musicanakajj utjki ukanakwa utankkasajj istʼapjjarakta, phaykasasa, ut pichthapkasasa, juntʼum umaskasas istʼapjjapuntwa” sasa. JW Broadcasting® programajja, Supayan amuyunakapampi apayasiñat sipansa, Jehová Diosjam amuyañatakiw yanaptʼistu.\n17, 18. 1) 1 Reyes 8:61 qellqatarjamajja, ¿kunjamsa Diosan mandamientonakaparjam sarnaqañajj yanaptʼistu? 2) ¿Kunsa Ezequiasat yateqsna? 3) Davidajj Salmo 139:23, 24 qellqatan Diosar mayiskäna ukarjamajja, ¿kunsa oracionanakasan maysna?\n17 Kunatï walïki uk lurañajj kunjamsa yanaptʼistu uk uñjtan ukhajja, jukʼampiw Diosar confiytanjja (Sant. 1:2, 3). Yamas Diosajj wawanakapjam uñjistu ukhajj wal kusistanjja, jukʼampirakiw Jupar kusisiyañ muntanjja (Prov. 27:11). Sapa yantʼanakar saykattan ukhajja, Diosar taqe chuyma servitaswa uñachtʼayasktanjja (Sal. 119:113, NM). Cheqas taqe chuymaw Jehová Diosar munastanjja, ukatwa mandamientonakap istʼaña, munañaparjam sarnaqañ amttanjja (1 Reyes 8:61 liytʼañataki).\n18 Taqeniw pantjasir jaqëtanjja. Ukhamajj pantjaskañäni ukhajja, Ezequías reyitwa amtasiñasa. Jupajj pantjaskchïnsa, arrepentisisajj “taqe chuymaw” Jehová Diosar serviskakïna (Is. 38:3-6; 2 Crón. 29:1, 2; 32:25, 26). Ukhamasti, Supayajj chuymas qʼañuchañ munkistu ukar saykatapjjañäni. ‘Istʼasirïñatak yanaptʼita’ sasinsa Jehová Diosar mayisiskakiñäni (1 Rey. 3:9, NM; Salmo 139:23, 24 liytʼañataki). Ak amtapjjapuniñäni, taqe kunat sipansa chuymas jarkʼaqañäni ukhakiw Diosar jan jitheqtas serviñäni.\nChuyma sasajja, ¿kuna toqetsa Bibliajj parli?\nChuymas jarkʼaqañatakejja, ¿kunanaksa chuymasar mantayañasa, jan mantayañasäkaraki?\nCANCIÓN 54 ‘Akaw thakejja’\n^ Párrafo 5 Supayajj kunayman trampanakampiw Diosat jitheqtayañ munistu. ¿Jupamp engañjayasiñäniti, jan ukajj Diosar serviskakiñänicha? Chuymas kunjamsa jarkʼaqasktan ukarjamaw Diosat jitheqtañäniti janicha uk amtjjañäni, janiw kuna yantʼanakansa uñjaskañäni ukarjamäkaniti. Chuyma sasinjja, ¿kuna toqetsa parlasktanjja? ¿Kunjamatsa Supayajj chuymas qʼañuchañ munistu? ¿Kunjamsa chuymas jarkʼaqsna? Aka yatichäwiw uka kimsa jisktʼanakar qhanañchaskani.\n^ Párrafo 11 AMTAÑATAKI: Jehová Diosajja, amuyunakasasa luratanakasas walikïskiti janicha uk amuytʼasirwa sapa maynir lurawayistu. Bibliarjamajja, ukajj ‘conciencia’ satawa (Rom. 2:15; 9:1). Bibliarjam yatichat concienciajja, Diosan Aruparjamaw amuyunakasasa, luratanakasasa, parlatasas walikïskiti janicha uk amuytʼayistu.\n^ Párrafo 56 FOTOT JUKʼAMP QHANAÑCHTʼAÑATAKI: Bautisat mä jilataw televisión uñtaski, ukat mä akatjamatwa qʼañu jan wali lurañanak uñsti. Kunsa jichhajj lurani ukwa jilatajj amtañapa.\n^ Párrafo 58 DIBUJOT JUKʼAMP QHANAÑCHTʼAÑATAKI: Enemigonakan jakʼachasisinkir uñjasajja, marka uñjir guardiajj jankʼakiw punku uñjirinakar yatiyaski, jupanakasti jankʼakirakiw markan punkunakap jistʼantasipki.


Argentina: Liu Song, tenis de mesan anatirixa, twitteran p’arxtayi · Global Voices Aymarata\nJaqukipäw uñt'ayata/apkatata 20 Lakan phaxsi 2012 6:19 GMT\nQhipt’at urun anatañana, kunayman anatt’añanakan sarantapxana, kunantix kayumpi t’ijurinakasa, ukatx argentinan anatt’irinakax uka kikiparakiw päwaranq tunka payan marana Londres Atipt’äsiw anatañanakarux purt’apxana, ukatx argentinan arkirinakapax pachapx pä kast anatt’añanakaruw t’aqjasipxana: baloncesto, hockey femenino, las anillas olímpicas ukatx tenis jallukjamata, ukjamipansti Argentinonakax sumt’atx ping pong ukamp ukat jisk’patan anatt’añampiw kus sarantapxi. Anatañax janiw jask yatitakiti, ukjam uka anatt’añax Argentina markaruw uñacht’ayi. Liu Song, Chinana yuriri, ukat payiri yuruwipax argentinjam uñt’tata, tuiteros argentinonakaruw kusist’ayi.\nKhitis Liu Song ukaxa? Fabio Baccaglioni jupax blogupanw qilqt'i:\nMä chachaw jisk’wakichtt’i, Liu Song. ¿kunats atipt’äsiw ikunx aparsna? Jupasti taqinina askinjam yatiñ t’ijuñ anat’añamp sasiwa, Kunamtix juparux janiw khitis kun churkiti, khititix yañani sarki ukjax qhipaqtasas phuqhatpachaw kutt’ani. Janiw jamuqanakaru mistkiti, janiw khithis jupatx yant’kiti, ukjamipansti uraqpachanw uñch’ukis yatiyapxi jupana Ping pong anatañan qhiparañapataki, lakiwa jaquqtañapaxa jallukjam sasa, kunawsatix sum lurkan ukjax jawillt’añani, ukatx jacht’asisas jan pischuymt’ayaspxañaniti, askinjam uñjapxañan nayrar sartañataki.\nFabio jilax arst'askakiwa:\nLiu Song – jamuqa: Comisión Nacional de Cultura Física y Deporte uksats mayitawa (CC BY-NC-ND 2.0)\nUkjam chinot argentinjam uñt’ataxa, jupax ukjampachas jan sum arsuñ yatisas kikipat taqpachaniruw uñtaystu.\nUkatw jupax taqi kasta anatt’añanakan uñt’ayistu, janiw aljasipkiti, janirakiwa ranting ukarus puripkarakiti, janukasti niya pusi marpachaw nayrirchiqar puriñatak wakichasipxi, ukatx janirakiw khitis kuns kamskarakisa, ukjamats jupanakax nayrarux ch’amamp sarantasipkakiwa jan khitins amtata ukats jupanakax janiw chamx jiwt’ayasipkiti, akasti janiw maysar amuyatañapakiti sasa, jupanakax taqpachaniw askinjam uñjataski, ukjamats mayamp muytañ atipt’añ utjaski ukarus jawillt’ataskarakiwa.\nSong jupasti Argentinatakix Atipt’asïwinakan uñt’ayistuw päwaranqäna, päwaranqa pusinïna ukat päwaranqa kimsaqallqun uka maranakanw mantasin tuiteros argentinonakarux uñt’ayistu, ukatwa qhipa urunakax Sog kurux jisk’achatjam #Songuito sas uñacht’ayata. Tuiteos-sti uñstiwa khitinakatix jaylliwinakamp ch’amancht’apxi, Alejandro Guevara (@AleMGuevara) ukatsti Pibe Cristinou (@pibecristino) ukan jayllt’äwinakapamp ukjama:\n@pibecristino: ♬ #songuito, mä suma masi, aka olimpiada ukan kut'anipxa ♬\nYaqhipanakax niyarakiw amuyjapxi Brasil markan atipt’äsiw anatt’äwinak utjkan päwaranqa tunka suxta maran apaskan ukataki. Javier Navia (@javiernavia) jupasti sarakiwa, Song ukasti p’iqiñcht’añapaw Argentinat saririnakaru sasa:\n@javiernavia: #Songuito jupax Rio 2016 ukanw kut'aniñapa.\nEve (@apalappapa) ukakipakarakiw tuytiyi:\n@apalappapa: #Songuito Ezeiza ukaruw jumar katuqir sañ munta!!!!! brasil 2016 ukaw suyt'asktama!!!!\nLiu Song ukasti argentino-nakampix muspharatawa, kunjamtix Londres päwaranqa tunka maran nayrïrjamaw atipt’ana, ukatw argentina markatakix kusisiñanwa. Songux nayrir anatawinx congoleño Suraju Saka ukaruw atipt’ana, ukatx payïrinx Bojan Tokic ukampix atipt’ataw uñjasxana, ukat jupax qhiparat uñjasxana. Argentinanx twitter ukanx mayampw uxtapxarakkïnwa. Facun Díazax (@fideoFlash) Anatt’aña Anatt’äwinakx janiw uñjañ munkjti siwa, ukatsti amtarakiw Songuito por YouTube tuq Songuitoru uñtaña; ukatx Antonio Nicolás Peix (@ANPeix), ukatakix Anatt’äwinakax janiw askikjiti sarakiwa.\nArgentinanakax Las Leonas kullakanakampix Hockey ukanx Estados Unidosampiw atipt’ayasipxi, ukatx Basquetbal-anx jilatanakax Franciampix ukhamaraki, ukatx Basquetbal Masculino ante Francia y Los Gladiadores ukampix Handball sanx Franciampix kikiparaki, ukat juk’ampinakan atipt’atapxi, Liu Songurux willkakuti phaxsinx kimsatunka mayaninx amtatakiskanwa. Walter Cuevas (@Walwaler) tuytiyiwa:\n@Walwaler: chhaqhaykatayna ukhatx #songuito taqpacha antirinakaruw apt'aski!\nUkhakamax JC (@JuanCruzLopez12) mä amta uñt'ayi:\n@JuanCruzLopez12: Akaspaw mä aski askichäwixa… #Songuito jupax taqpach tamat (equipo) capitanaspa.\nTukuyarusti, jupan post ukapanw «Gracias #Songuito! janiw armapkamati…» Alez R. blog Mä Blog amuyt'anakataki ukanw qilqt'i:\nUkharuw #Songuito chikancht'äwipax tukusxi famoso ukhamanw «TrendingTopic» red social Twitter ukanxa, ukampirus argentinunakax arkaskapxakiniwa… «Jach'a ArgenChino» !\nEsteban jumax tenis de mesa uka anatañ yatati.\n20 Lakan phaxsi 2012, 10:24 pm


Juan 11 - Holy Bible [Aymara Bible 1997] - (Juan 11)\nBetania marcanjj mä usut chachaw utjäna Lázaro sutini. Uca marcasti Mariampina, Marta cullacapampina marcaparaquïnwa.\nAca Lazaron cullacapawa, María satäqui ucapï suma k'apquir kollampi Tatitun cayuparu warjjatataynajja, ucatsti ñic'utapampiraquiw phisqhuratayna.\nAca pani cullacawa Jesusaru yatiyäna. —Tata, amigomaw usuta —sasa.\nJesusasti uc ist'asinjja sänwa: —Aca usojj janiw jiwañataquïquiti, ucampis acajj Diosan jach'a ch'amapa uñacht'ayañataquiwa, uqhamarac uca usu toket Diosan Yokapan jach'a ch'amapajj uñacht'ayasiñapataquiraqui —sasa.\nJesusajj Martarusa cullacaparusa, uqhamarac Lazarorusa, wal munascchïna ucasa,\ncunapachatejj yatiyapjjäna: ‘Lazarojj usutaw’ siri, ucqhajja pä urumpiw kheparäna cawqhanccäntejj ucqhana.\nUcatsti discipulonacaparojj sänwa: —Wasitampi Judearu sarañäni —sasa.\nDiscipulonacapasti sapjjaraquïnwa: —Yatichiri, mayüruquiwa judionacajj kalamp c'upjasin jiwayañ munapjjtam. ¿Wasitampit ucaru sarañ munta? —sasa.\nJesusasti jupanacarojj saraquïnwa: —¿Mä urojj tunca payani horanejjaya? Qhititejj urunjj sarnakqui ucajj janiw lanctasquiti, aca oraken khana uñjatap laycu.\nUcampis maynitejj aruma sarnakejja, khana jan utjatap laycojj lanctasiwa —sasa.\nUca pasatatsti Jesusajj jupanacarojj sänwa: —Lázaro amigosajj iquisquiwa, ucampis nayajj sartayanïwa —sasa.\nDiscipulonacapasti ucjjarojj sapjjaraquïnwa: —Tata, iquiscchi ucajja, waliptascaniwa —sasa.\nUcampis Jesusajj uc sasajja, Lazarojj jiwataw sañ munäna, discipulonacapasti amuyapjjänwa chekpach iquiscatapa.\nUcatwa Jesusajj jupanacarojj khan saraquïna: —Lazarojj jiwatäjjewa.\nCusistwa jan ucancatajjata, uqhamaw wali jumanacataquejja, iyawsapjjañamataqui. Ucampis uñjiri sarañäni —sasa.\nUcatsti Tomás, cawquïrirutejj Mellizo sas sutichapjjaraquïna, ucajj mayni discipulonacaparojj sänwa: —Sararaquiñäni jiwasanacasa, jupamp chica jiwañataqui —sasa.\nPurisinsti Jesusajj pusüru imantatwa Lazarorojj jicjjatäna.\nBetaniajj Jerusalén jac'ancänwa, chica tupunjama.\nWalja judionacaw Martaru uñjiri sarapjjatayna, Mariampir cuna, jilapan jiwatapat chuymachiri.\nMartajj Jesusan puritap yatisinjja, jupajj catokeriw mistüna, ucampis Mariajj utaruw kheparäna.\nMartasti Jesusarojj sänwa: —Tata, jumatejj acancasamänjja jilajjajj janiw jiwcasapänti.\nUcampis nayajj yattwa cuntejj Diosaru maycäta ucjja churätamwa —sasa.\nJesusasti ucjjarojj saraquïnwa: —Jilamajj jactaniwa —sasa.\nMartasti saraquïnwa: —Jïsa, jiwatanacan khepa urun jactañapjja yattwa —sasa.\nTake qhititejj jacqui, nayaru iyawscaraquitu ucanacajj, janiw jiwcaniti cunapachasa. ¿Iyawstati ucjja? —sasa.\nMartasti saraquïnwa: —Jïsa Tata, nayajj iyawstwa jumajj Cristötama, Diosan Yokapa, acapachar jutañapäcän uca —sasa.\nMartajj ucanac arsusinjja María cullacaparu jawsiriw saräna, ucatsti jamasatwa yatiyaraquïna: —Yatichirejj acanquiwa, jawsasctamwa —sasa.\nMariajj ist'asinjj ucspachaw Jesusar uñjiri saräna.\nJesusajj janïraw marcaru mantcataynati, cawqhantejj Martajj jicjjatcatayna ucqhancascänwa.\nMariaru jalsuwayiri uñjasinjja, chuymachapcäna uca judionacajj Mariaruw arcapjjäna: “Imäwiruch jachir sarpacha” sasa.\nMariajj Jesusan ucaru purisinsti, Jesusan cayunacaparuw quillt'asi ucatsti saraquiwa: —Tata, jumatejj acancascasamäna ucajja, jilajjajj janiw jiwcasapänti —sasa.\nJesusajj Mariaru jachiri uñjasinjja, uqhamarac jupamp chica jutiri judionacar jachir uñjasinsa, llaquitaw uñjasïna, chuymapsti ch'alljjtayasiraquïnwa.\nUcatsti Jesusajj jisct'änwa: —¿Cawquïrus imapjjta? —sasa. Jupanacasti sapjjänwa: —Tata, jutamay uñjiri —sasa.\nJudionacasti sapjjaraquïnwa: —Uñtapjjam cunjsa munasitayna —sasa.\nJupanacat maynïrinacasti sapjjaraquïnwa: —Aca jakejj juyqhurojj kollaraquisä. ¿Janit cuns lurcaraquisapänjja Lazaron jan jiwañapataquejja? —sasa.\nJesusajj wasitampiw wali ch'alljjtata, imäwiru jac'achasi. Imäwejj mä putuncänwa, mä jach'a kalampi puncut atcatataraquïnwa.\nJesusasti sänwa: —Atekapjjam uca kala —sasa. Martasti Jesusarojj sänwa: —Tata, niya k'aptatäjjpachawa, pusürojjchejjay jiwatapatjja —sasa.\nUcampis Jesusajj sascaquïnwa: —¿Janit nayajj siscsma, jumatejj iyawsäta ucajja, Diosan jach'a ch'amapjja uñjätawa —sasajja?\nYattwa jumajj nayarojj ist'apunistawa, ucampis nayajj ucjja sistwa aca jakenacan asquipataqui, jumajj nayaru qhitanquista uc iyawsapjjañapataqui —sasa.\nUcanac sasinsti jach'atwa art'äna: —¡Lázaro, mistunim! —sasa.\nJiwatasti mistunïnwa amparanacapas, cayunacapas ch'okäñanacamp ñach'antata, uqhamarac ajanupas mä tucuyompi imantataraqui. Ucjjarojj Jesusajj saraquïnwa: —Jararapjjam, sarnakpan sam —sasa.\nMariaru chuymachiri sarapcatayna uca judionacatjja waljaniw Jesusan luräwinacap uñjasina juparojj iyawsapjjäna.\nUcampis judionacat mayninacajj fariseonacan ucaruw saräna cuntejj Jesusajj lurcatayna uc yatiyiri.\nUc yatisinsti fariseonacampi sacerdotenacan jilïrinacapampejj Jach'a Tantachäwiruw jawsthapipjjäna, ucansti sapjjaraquïnwa: —¿Cuns lurañäni? Aca jakejj walja unañchanaca milagronacampwa luri.\nUqhamactejj jaytañäni ucajja, takeniw juparu iyawsapjjani; romanonacajj jutasin templosa t'unjani uqhamarac marcasa —sasa.\nUcampis jupanacat maynïri Caifás satäcäns ucajj uca marajj sacerdotenacan jilïripänwa. Ucasti jupanacarojj saraquïnwa: —Jumanacajj janiw cuns yatipctati,\nni amuyasipctasa jiwasataquejj walïspawa mä sap chachaqui marcpachat jiwañapajja, takeni jiwarañat sipansa —sasa.\nUcampis Caifasajj janiw amuyupatacti acjja siscäna, jan ucajj jupajj uca marajj sacerdotenacan jilïripätap laycojja, Diosaw uqham arsuyäna: “Jesusaw jiwañapa Judea marcpachatjja” sasa.\nJaniw aca marcatacti, jan ucasti Diosan wawanacapajj yakha marcanacancquis ucanac mayar jawsthapiñapataqui.\nUqhamajj ucürutpachawa jilïrinacajj Jesusar jiwayañ amtapjjäna.\nUc yatisin Jesusajj janiw judionac taypin khan sarnakcjjänti, jan ucasti Judeatjj mistuwayjjänwa, ucatsti wasar jac'ancquis uca Efraín sat marcaruw sarawayjjäna. Ucanwa discipulonacapampi kheparapjjäna.\nMä juc'a urunacaquejjänwa judionacan Pascua fiestapan puriñapajja. Walja jakenacaw marcanacatjja Jerusalenaru sarapjjäna, janïr Pascua purinquipana k'omachasiñ culto lurañataqui.\nJesusaru thakasaw sarnakapjjäna. Templo mankhansti jisct'asipjjänwa maynit maynicama: —¿Cuns amuyapjjta? ¿Fiestarojj jutpachänit janicha? —sasa.\nFariseonacampi sacerdotenacampejj sapjjataynawa: ‘Qhititejj Jesusan cawquincatapsa yatchi ucajja, yatiyapjjetpan, nanacajj preso catupjjañajjataqui’ sasa.


Éxodo 8 - Holy Bible [Aymara Bible 1997] - (Éxo 8)\nTatitusti Moisesarojj sänwa: —Faraonan ucar sarasinsti sätawa: ‘Tatitojj aqham siwa: Antutjjam marcajjaru nayar yupaychir sarjjapjjañapataqui.\nJanitejj antutañ muncäta ucajja, nayajj takpach marcamaruw c'ayranacampi castigäjja.\nJawiratsti c'ayranacaw mistsunini, ucanacawa mantapjjani palaciomaru, iquiña utamaru, iquiñanacam patjjaru, sirvirinacaman utanacaparu, take jakenacaman utanacaparu, uqhamarac t'ant'anaca lurapcta uca hornonacarusa.\nC'ayranacasti mistsupjjaniwa juma pataru, sirvirinacam pataru, uqhamarac take jakenacam pataru.’\nTatitusti Moisesarojj sascaquïnwa: —Aaronar sam: ‘Thujruma ayjjarusina amparam loktam jawiranacjjaru uma jalir k'awanacjjaru, uma khothañanacjjaru, ucanacat c'ayranacajj mistsunisa Egipto marcpacharu phokhantañapataqui’ —sasa.\nAaronajj amparapwa loktäna Egiptonquir umanacjjaru, ucatsti c'ayranacajja umanacat mistsunisajja Egipto marcpacharuw phokhantäna.\nUcampis jach'a yatiri jakenacajja yatiñanacapampejj quipcacracwa lurapjjaraquïna, jupanacasti c'ayranacapjja Egipto orakerojj jutayapjjaraquïnwa.\nUcatsti faraonajj Moisesampiru, Aaronampir jawsayanisajja sänwa: —Tatitur mayipjjam c'ayranaca apakañapataqui nayata, uqhamarac jakenacajjata, nayasti jakenacamarojj antutjjäwa Tatitur sacrificio loktir sarjjapjjañapataqui.\nUcat Moisesajja faraonarojj saraquïnwa: —Sitaya, ¿cuna horasa mayiñajjsa munta jumataqui, sirvirinacamataqui, uqhamarac jakenacamataquisa c'ayranacajj apakatäñapataqui jumata, uqhamarac palaciomatsa, uqhamat c'ayranacajj jawirancañapataquejja?\nFaraonasti sänwa: —Kharürpacha mayipjjam —sasa. Ucatsti Moisesajj saraquïnwa: —Lurasiniwa mayitamarjamajja, uqhamatwa yatïta jan yakhajj utjatapa nanacan Tatitu Diosajj-jamajja.\nC'ayranacasti palaciomatjja jawiraruw sarjjapjjani, janiraquiw jumarusa, sirvirinacamarusa, ni jakenacamarusa coleraycjjapjjätamti.\nMoisesampi, Aaronampejj faraonan ucat sarjjasinjja Tatituruw mayipjjäna Tatitojj c'ayranaca faraonjjar qhithancatayna uca apakañapataqui.\nTatitusti Moisesan mayitaparjamasti luränwa, utanacancqui, pationacancqui, pampanacancqui uca c'ayranacajj jiwarjjapjjänwa.\nUcampis jakenacajja jiwat c'ayranacjja monton montona apthapipjjäna, ucatsti uca montonanacajj take chekanraqui thujstjjaraquïna.\nUcampis faraonajj jan cuna llaquis ujtcjjatap laycusti chuymapa colerañampi kalarayasisajja janiraquiquiw ist'añjja muncjjänti cuntejj Tatitojj Moisesampiru, Aaronampiru siscäna ucjja.\nUcatsti Tatitojj Moisesarojj saraquïnwa: —Aaronar sam: ‘Thujrupampi orak lak'aru jisctpan uca lak'ajj jisc'a chhichhillanqhanacar tucuñapataqui take Egipto marcpachana’ —sasa.\nJupanacasti Tatitun arsutaparjamaw lurapjjäna. Aaronajja thujrupampiw orak lak'aru jisctäna ucatsti Egipto marcpachanwa lak'anacajj jisc'a chhichhillanqhanacaru tucusina jakenacaru, uqhamarac take uywanacaru t'akhesiyaraquïna.\nJach'a yatiri jakenacajj quipcacracwa jisc'a chhichhillanqhanac tucuyañ munapjjaraquïna yatiñanacapampejja, ucampis janiw puedipcänti. Uccañcamasti jisc'a chhichhillanqhanacajj t'akhesiyascaquïnwa jakenacaru, uqhamarac uywanacarusa.\nUcatsti jach'a yatiri jakenacajj faraonarojj sapjjänwa: —¡Acasti Diosan luräwipawa! —sasa. Ucampis faraonajj chuymapa kalarayasisajj janiw ist'añ muncänti cuntejj Tatitojj siscän ucjja.\nTatitusti Moisesarojj sänwa: —Faraonasti arumanthejja jawiraruw sarani, ucampis jumajja wali alwata sartasinjja saram aqham siri: ‘Tatitojj siwa: Antutjjam marcajjaru nayar yupaychiri sarjjapjjañapataqui.\nJanitejj marcajjar antutcäta sarjjañapataqui ucajja, nayasti qhithanïwa take casta wila ch'amsuri jach'a chhichhillanqhanaca jumjjaru, sirvirinacamjjaru, take jakenacamjjaru, utanacamjjaru. Uca jach'a chhichhillanqhanacaw egipcionacan utanacaparu, uqhamarac orakenacarusa phokhantani.\nUqham pascani ucqhasti, Gosén sat orakenjja janiw mä jach'a chhichhillanqhas utjcaniti, marcajjajja ucan jacatap laycu. Uqhamatwa yatïta naya Tatitojj uca orakencatajja.\nNayasti uñacht'ayäwa marcajjajja mayjätapa, marcamat sipansa, acsti arumanthiw luräjja’ —sasa.\nTatitusti arsutaparjamajja luränwa, cunayman wila ch'amsuri jach'a chhichhillanqhanacaw jutasina wal phokhantapjjäna mä kenayar uñtata faraonan palacioparu, sirvirinacapan utanacaparu, uqhamarac take Egipto orakpacharu. Ucatsti uca jach'a chhichhillanqhanacajj take marcpachwa tucjawayapjjäna.\nUcatsti faraonajj Moisesampiru, Aaronampir jawsayanisajja sänwa: —Sarapjjam Diosamaru sacrificio loktiri, ucampis janiw aca marcatjja mistupjjätati —sasa.\nMoisesasti saraquïnwa: —Uqham nanacan lurañanacajjajj janiw walïcaspati. Cawquïr animalanactejj nanacan Tatitu Diosajjaru sacrificio loktapcä ucajja Egipcionacataquejja janiw walïcaspati, jupanacajj animalanacaru yupaychapjjatap laycusti uqham lurañajja janiw walïquiti. Egipcionacatejj nanacaru animalanaca sacrificio loktir uñjapjjetaspa ucajja kalampi c'upjasaw jiwayapjjetaspa.\nNanacasti wasararuwa quimsür sararu sarapjjäjja, ucanwa nanacan Tatitu Diosajjarojj sacrificio loktanipjjäjja, cunjämtejj jupajj nanacar sapquitu uqhamarjama.\nUcatsti faraonajj saraquïnwa: —Nayasti antutapjjämawa wasararu sarapjjañamataqui, ucana jumanacan Diosamaru sacrificio loktanipjjañamataqui, ucampis janiw wali jayaru sarapjjätati, nayataquis mayipjjaraquïtawa —sasa.\nMoisesajj saraquïnwa: —Nayasti acata mistuwayasinjja Tatituruw mayëjja, arumanthejja jach'a chhichhillanqhanacajj sarjjañapataqui juma jac'ata, sirvirinacamata, uqhamarac take jakenacamatsa. Ucampis nanac israelitanacarojja janiw engañasipcaquitätati, ni jarc'apjjetätasa Tatituru sacrificio loktir nanacajj sarapjjañanacajjatjja —sasa.\nUcampis Moisesajja, faraonan ucat sarjjasinjja Tatituruw mayïna.\nTatitojja Moisesan mayitap ist'asinjja take jach'a chhichhillanqhanacwa apakäna faraonata, sirvirinacapata, uqhamarac take jakenacatsa, janiw maya jach'a chhichhillanqhas jilt'cänti.\nUcampis faraonajj chuymapa kalarayasisajj janiraquiquiw israelitanacar antutañ muncjjaraquiquïnti.


Jichhajj Diosajj jach'añchatäpan, jupajj ch'amaniwa cuntejj mayctan, lup'caractan ucanacata juc'ampi lurañataqui, ch'amap toke jiwasanac taypina luratapata.\n “Tatitur take chuymamampi catuyasim; juman ch'iqhi cancañamaruquejj jan alcatasimti. Take luräwinacamanjja Tatitutjja amtasipunim, ucatsti jupajj cheka thaquinjamwa irpascätam. Jan amuyasimti sinti yatiñanïtama; Tatitur ajjsartam, take ñankhatsa jithektam, ¡ucawa suma kollajja cuerpomar ch'amañchañataqui! “Tatiturojj take kamir cancañamampi jach'añcham, yapumat nayrïri achunac churañampiraqui; uqhamatwa pirwanacamas jilarquiri phokhantani, uqhamarac vino imañanacamasa.\nUñisirinacajjan uñjcañaw mank'añ waquicharapista, k'apquir kollampiw p'ekejjat jawintista, vasojjasti phokharasquiwa.\nutaman utjir mank'ampejj sist'atäpjjewa, mojjsa uman jawirat umayaractajja:\nAsquinacamampiw marpach yanaptajja, kenayanacamajj jilarquir asquinac warjjatani;\nTrigojj yapunacan jilarquir utjpan, kollu patanacansti jilantaracpan; Líbano orakenjam granojj achuntpan, pampa alinacjam puyanacajj pokorpan.\n Marcanaca, Diosasar jach'añchapjjam, jach'añchañ k'ochunac jach'at k'ochupjjam. Jupaw jacañ wasitat churjjestu, janiw cayunacasan tincuñap munquiti. Diosay, jumaw yant'arojj puriyapjjesta, kollkerjamaw k'omachsupjjesta, sipitaruw jalantayapjjesta, jach'a llaquinacampiw apjjatapjjesta: qhitimpis taquisiyapjjaquistawa; nina cheka, uma chekaw maqhatapjjta, ucampis khepa tokeruw samart'ayapjjesta.


Cunayman jan chekap lurañanacampi phokhantatäpjjaraquiwa [k'añu lurañanacampi,] ñankha amtañampi, mich'asiñampi, jan wali amtañampi, envidiasiñampi, jak jiwayañampi, uñisisiñampi, sallkjasiñampi, maynit mayni contra parlañanacampi phokhantatäpjjewa.\nJiwasajj nayrajj uqham jan amuyt'anïpjjaraquïyätanwa, Diosar jan jaysiri, chhaktata, uqhamarac cunayman jan wali munañanacan esclavopäyätanwa. Ñankha lurañanacana, envidiasiñanacana jacascaraquïyätan uñisita, uqhamaraqui jiwascam uñisisisa.\n Ucatpï jilatanaca, jumanacajj apanucupjjam take jan wali luräwinaca, take sallkjasiñanaca, k'oma k'oma tucuñanaca, envidiasiñanaca, arunac apnakasa jakjjat parlasiñanaca. Ucatsti asu wawanacjama suma k'oma ajayun leche munapjjaraquim, uqhaman jumanacajj suma jiltapjjañamataqui khespiyatäpjjañamataquiraqui,\n uquïrejj janiw cuns yatquiti, jan ucasti jach'a jach'a tucuriquiwa. Arunacjjata tokesiñ amtäwimpi usutawa. Acatwa utji envidiasiñanacajja, ch'ajjwañanacasa, usuchjasiñanacasa, uqhamarac pächasiñanacasa, uqhamaraqui alekat jan wali amtañani jakenacampi nuwasiñasa. Janiw cuna cheka arunacsa yatquiti, jan ucasti amuyatanacapatjja saräwipajj kollke jicjjatañäcaspas uqhamawa. [Acanacatjja jithektam.]\n Niyaquitejj Diosarojj jan uñt'añ munapcchejja, Diosajj jupanacarojj uca jan wali luräwinacapar chhakañapataquiw jaytanucu, ucat jan walïqui uc lurapjjañapataqui. Cunayman jan chekap lurañanacampi phokhantatäpjjaraquiwa [k'añu lurañanacampi,] ñankha amtañampi, mich'asiñampi, jan wali amtañampi, envidiasiñampi, jak jiwayañampi, uñisisiñampi, sallkjasiñampi, maynit mayni contra parlañanacampi phokhantatäpjjewa. Jake masinacapatjja jan walinac parlapjje, Diosarusti uñisipjjaraquiwa, ñankhanacaracwa arsupjje, wali wali tucurinaca, jach'achasirinaca, jan walinac uñstayirinaca, awquipar jan jaysirinaca, jan amuyt'irinaca, cuntejj arsqui ucar jan phokherinaca, jan qhuyapayasirinaca, jan jake masiparus perdonirinaca, jan munasiñ chuymaniraqui. Jupanacajj sum yatipjje cuntejj Diosajj jupanacan lurañap munqui ucjja, yatipjjaraquiwa uqham jan walinac luririnacajja jiwayatäñapa ucsa, ucampis jupanacajj lurasipcaquiwa, mayninaca uqhamanaca luripansa juc'ampwa uñjañ munapjjaraqui.\n Qhitinacatejj jan wali luräwinacan khepap arcapjje ucanacan luräwinacapajj khanaw uñsti. Ucanacasti acanacawa: wachoka jucha lurañanaca, k'añu lurañanaca, vicionaca, yakha diosanacaru yupaychañanaca, laykasiñanaca, uñisisiñanaca, quejanacan sarnakañanaca, celasiñanaca, colerasiñanaca, jupa pachpatac munañanaca, t'akaktasin yakha tamanaca tucuñanaca, envidiasiñanaca, [jake jiwayañanaca,] machañanaca, jiljas mank'añanaca, acanacaru uñtat yakha lurañanacampi. Ewjjt'apjjsmawa, niya sapjjaracsmawa, qhitinacatejj acanac lurapqui ucanacajja janiw Diosan reinopanjja catokatäpcaniti. Ucampis Kollan Ajayun luräwipajja acanacawa: munasiña, cusisiña, samaraña, llamp'u chuymanïña, takempis sumancaña, qhuyapayasirïña, take cunansa phokherïña, llamp'u chuymanïña, janchin munañapar atipjaña. Acanac contrasti janiw cuna leyis utjquiti. Qhitinacatejj Cristoncjjapjje ucanacajja, janchin munañanacapjja ch'accatjjapjjewa ñankha amtañanacampi, uqhamarac munañanacapamp chica. Cunjämtejj Ajayu tok jactanjja, uca pachparaquiw Ajayumpi cuna luräwinacasansa irpayasiñasajja. Janiw jach'a jach'a tucuñasäquiti, uqhamat maynimp maynimp jan walt'ayasiñataqui, jiwascamas janiraquiw envidiäsiñasäquiti.\n Ucampis jumanacatejj chuymanacamjja envidiasiñanacampi c'allc'u tucuyapjjtajja, ucatsti mä cuna laycuqui cunsa lurasipctajja, uqhamajja janiw jach'a jach'a tucupjjañamäquiti uca yatiñanacamatjja, uc lurasinjja jumanacpachaw c'arintasisipcta, ucatsti cunatejj chekäqui uc apanucusipcaractajja. Uca casta yatiñasti janiw Diosat jutquiti, jan ucasti acapach yatiñ cancañaquiwa, jaken amuyt'apaquiraquiwa, pachpa supayat jutaraqui.\nChuyma usuyasiñasa, uqhamaraqui uñisisiñasa jakerojj jiwañaruquiw apjje.\nJucharar jakenacat jan envidiasimti, jan ucasti Tatiturupuni ajjsaram;\nJucharar jakenacatjja jan envidiasimti, janirac jupanacamp chica sarnakañsa munamti,\n Chuyma usuyasiñasa, uqhamaraqui uñisisiñasa jakerojj jiwañaruquiw apjje. Pisi amuyt'ani jaken kamiriptatapjja uñjtwa, ucampisa utapajj janc'aquiw t'unjtawayjje.\nJupajj yatïnwa jilïr sacerdotenacan Jesusar envidiata catuyapjjatapa.\nOvejanacapasa, vacanacapasa, sirvirinacapasa waljapunïnwa, filisteo jakenacasti envidiasipjjaraquïnwa.\njach'achasir jakenacar uñisitajj laycu, ñankha jakenacar kamirquipstir uñjatajj laycuraqui.\nUcampisa naya Tatituw jacañajj laycu juramentompi arsta, jumarojj pachpa colerasiñampi envidiasiñampi, uñisiñampiraquiw, mutuyaraquïma, cunjämtejj jumajj Israelarojj t'akhesiycäyäta ucampiraqui. Cunapachatejj nayajj jumar mutuycäma ucapachaw jupanacajj nayar uñt'apjjetani.\nUcampis cunapachatejj uñjcta Mardoqueo sat judioru palacio puncuna kont'at ucqhajja take ucanacajja inamayaquiwa nayataquejja —sasa.\n Diosan kollan utapar mantasinac amuyta, cunarutejj puripcan uca. Jupanacarojj llust'a chekaruw uchtajja, aynacht'añaruw nuct'aractajja. Acatjamat t'unjatajj uñjasipjjani, ajjsarañamp tucjataw tucusipjjaraquini. Tatay, samcat p'arjjtasir jakjam sartascät ucapachasti, c'ari uñnakaparojj jisc'achätawa.


Tata Francisco latinoamerica uksanw «Amuyt’akax jan waliruw tukupxi janiw khusakiti» sasin arst’i · Global Voices Aymarata\nJaqukipäw uñt'ayata/apkatata 1 Lakan phaxsi 2015 2:36 GMT\nAka blog ullart'apxañäni čeština , English, Français, Ελληνικά, македонски, Español\nEl papa Francisco arremete contra las ideologías: http://t.co/EiiH1kqntX pic.twitter.com/NzaCiraLbS\nTata Franciscox anuyt'anakaruw katunti.\nTata Franciscox sudamerica tuqin paqallk urun unt'aña tukuyi, khasa Bolivia, Ecuador y Paraguay uksa tuqinakaruw uñtir sarawayi, ukansti walja misanak wakt'ayi. Ukhamarus tatax amuyt'ayistu sumak taqpachan apasipxañataki jan kuna uñisiñanakampi.\nAruskipt'araki ¨sumak irnaqañasipxañani jan lunthatasiñampi¨\nAsunción tuqin kurmuru urunx 11 de julio, tatax política tuqit aruwayani akham sasa:\nAmuyt'akax jan waliruw tukupxi, janiw khusakiti. Jacha amuyt'anakax janiw jaqinakatak suma qamasiñapataki askikiti. Mayra pachax ukham amuyt'añanakam jan walirukiw markanakax purt'apxi, markatak amuyt'apxi Janjanw markarux amuyt'ayapkiti.


Munasirïtasajj janiw arukïñapäkiti (1 Juan 3:18) | Congregacionan yatjjatañataki\n“Janiw arumpikisa ni lakampikisa munasiñasäkiti, jan ukasti luratasampi cheqapampi munasiñasawa” (1 JUAN 3:18).\nCANCIÓN: 106, 100\n¿Kunjamas cheqpach munasiñajja?\n¿Kunas ‘taqe chuymampi munasiñajja’?\n¿Taqe chuyma munasirïtanti janicha uk kunjamatsa yatsna?\n1. 1) ¿Kunjamas cheqpach munasiñajja? 2) ¿Kunatsa ukham sistanjja? (Aka paginankir fotonak uñjjattʼäta).\nCHEQPACH munasiñajj Jehová Diosatwa juti (1 Juan 4:7). Uka munasiñajj Biblian yatichäwinakaparjamawa. Biblianjja, cheqpach munasiñajj griego arun agápe satawa. Uka munasiñajj janiw aleq munasiñakïkiti, jan ukasti jan kun suyasaki yaqhanakar taqe chuyma yanaptʼañawa. Mä diccionariojj akham siwa: “Agápe arojj luratanakasampi munasirïtas uñachtʼayaña sañwa muni” sasa. Ukham munasiñajj kusisit jakasiñataki ukhamarak jakäwisan mä amtampi jakasiñatakiw yanaptʼistu.\n2, 3. ¿Jehová Diosajj kunja munasirisa uk kunjamsa uñachtʼayäna?\n2 Jehová Diosajj Adanampir Evampir janïr lurkäna uka tiempotpachwa jaqenakarojj wal munasjjäna. Amuytʼañataki, aka oraqjja jaqenakan wiñay jakasipjjañapataki, taqe kunas utjañapataki, jaqenakas ukan kusisita jakasipjjañapatakiw luräna. Taqe kunsa janiw Jupan askipatak lurkänti, jan ukasti jiwasan sum jakasiñasatakiw luräna. Jaqenakarusti Paraison wiñay jakasipjjañapatakiw lurarakïna.\n3 Adanampi Evampejj Dios contra saytʼasipkäna uka qhepatjja, Jehová Diosajj kunja munasirisa uk jukʼampwa uñachtʼayäna. Wawanakapat yaqhepajj munasipjjetaniwa sasaw confiyäna, ukatwa kunatï jupanakar salvañatakejj munaskäna uk luräna (Gén. 3:15; 1 Juan 4:10). Jehová Diosajj jaqenakar salvañ amtkäna ukhajja, Jupatakejj niyas Yoqapajj jiwjjaspa ukhamänwa. Pusi waranqa maranak qhepatjja, Jehová Diosajj mä sapa Yoqapwa jaqenak laykojj churäna (Juan 3:16). ¡Ukham luratapat walpun yuspärtanjja!\n4. ¿Kunatsa pantjasirïkasas Diosjam munasirïsnawa sasajj sissna?\n4 Jiwasajj niyakejjay Diosar uñtasit luratästanjja, jupjamarakiw jan kun katoqañ suyasajj munasirïsna. Pantjasirïtas laykojja, awisajj ukham lurañajj chʼamakïspawa, ukampis munasirïsnawa. Abel chachajj ukhamwa luräna, kunatï wali valoranïkäna ukwa Diosar sacrificiot loqtäna (Gén. 4:3, 4). Noé chachajj ukhamarakiw munasir jaqëna, walja maranakaw jan istʼasir jaqenakarojj Diosan arunakap yatiyäna (2 Ped. 2:5). Abrahán chachasti taqe kunat sipansa Diosaruw wal munasïna, ukatwa Isaac yoqapar sacrificiot loqtañatakis jankʼakïna (Sant. 2:21). Jiwasajj jupanakjamarakiw chʼamäkipansa munasirïñ muntanjja.\n¿KUNAS CHEQPACH MUNASIÑAJJA?\n5. ¿Kunanak lurasas cheqpach munasirïtas uñachtʼaysna?\n5 Cheqpach munasstan ukhajja, “janiw arumpikisa ni lakampikisa munasiñasäkiti, jan ukasti luratasampi cheqapampi munasiñasawa” sasaw Bibliajj qhanañchi (1 Juan 3:18). Ukham sasinjja, arunakampi maynir chuymachtʼañajj janis walïkaspa uk janiw sañ munkiti (1 Tes. 4:18). Cheqas janiw ‘munassmawa’ sañasakïkiti, jan ukasti luratanakasampi uñachtʼayañaw awisajj wakisini. Sañäni, jilat kullakanakasajj jan manqʼañanïpkaspa, isipas jan utjkaspa ukhajja yanaptʼañasawa, janiw arumpikejj chʼamañchtʼañasäkiti (Sant. 2:15, 16). Diosan arunakap yatiyañanjja ukhamarakiwa, Diosampiru jaqe masisampir munasitasatjja, janiw Jehová Diosarojj “trabajirinak yapupar khitaniñapaki” mayktanti, jan ukasti jiwas pachaw taqe chuyma yatiytanjja (Mat. 9:38).\n6, 7. 1) ¿Kunas ‘taqe chuyma’ munasiñajja? 2) ¿Khitinakas jan taqe chuym munasirïpkäna?\n6 Apóstol Juanajj akham sänwa: “Luratasampi cheqapampi munasiñasawa” sasa. Mä arunjja munasiñasajj ‘taqe chuymäñapawa’ (Rom. 12:9; 2 Cor. 6:6). Ukhamajj janiw aleqakejj munasirjam tukuñasäkiti. Ukham lursna ukhajj pä chuymanïksnas ukhamäspawa, munasiñasajj janiw cheqapäkaspati, inamayakïspawa.\n7 Uka toqet amuytʼañatakejj mä qhawqhanit parltʼañäni. Supayajj Edén jardinan Eva warmimpi parlkäna ukhajja, jupat llakiskaspas ukhamänwa. Ukampis kʼari chuymampiw uñisiñat parljjayaskäna (Gén. 3:4, 5). Ahitofel chachajj ukhamarakiw David reyir munaskaspas ukham tuktʼäna, ukampis Davidajj jan walin uñjasjjäna ukhajj jupa contraw saytʼjjäna (2 Sam. 15:31). Jichhürunakanjja, ukhamarakiw Diosan markap contra saytʼirinakasa, congregacionar tʼaqanoqtayañ munirinakas “mojjsa arunakampi” parlapjjaspa (Rom. 16:17, 18). Ukampis jupanakan munañap thaqasakiw ukham lurapjjaspa.\n8. ¿Kunsa jisktʼasiñasa?\n8 Jaqe masisar engañjañataki munasirjam tuktʼañajj janipuniw walïkiti. Jaqenakarojj engañsnawa, ukampis Jehová Diosarojj janiw engañksnati. Jan suma jaqëkasin suma jaqer tuktʼirinakat parlkasajja, Jesusajj akham sänwa: “[Diosajj] wal jupar castigani” sasa (Mat. 24:51). Jehová Diosan servirinakapajj taqe chuymaw maynit maynikam munasiñ muntanjja, ukatwa akham sas jisktʼasiñasa: “¿Jilat kullakanakarojj cheqapunit taqe chuyma munastjja?” sasa. Kunjamsa jaqe masisarojj ‘taqe chuyma munassna’ ukwa jichhajj llätunka toqet yatjjataskañäni.\n“LURATASAMPI CHEQAPAMPI MUNASIÑASAWA”\n9. Jilat kullakanakar cheqapun munasstan ukhajja, ¿kunsa lurañäni?\n9 Luratanakasat janis yaqhanakajj yatipkchejja, taqe chuymaw yanaptʼañasa. Jilat kullakanakar yanaptʼasajj janiw yaqhanakar yatiyañasäkiti (Mateo 6:1-4 liytʼañataki). Ananías chachampi Safira esposapampejja, qollqemp yanaptʼapjjäna ukhajj yaqhanakan yatipjjañapwa munapjjäna. Qhawqha qollqsa churapjjäna uka toqetsa kʼarisipjjänwa. Ukham kʼari chuymanïpjjatapatjja Diosajj castigänwa (Hech. 5:1-10). Jiwasatï jilat kullakanakar cheqapun munasstan ukhajja, taqe chuymaw jupanakar yanaptʼañäni, janirakiw yaqhanakan yatiñapsa munkañäniti. Ukatakejj Oraqpachan Jilïr Irpirinakan yanapirinakapatwa yateqassna. Jupanakajj Bibliat apstʼat qellqatanak wakichañsa yanaptʼapkchejja, janiw jachʼañchatäñ thaqapkiti, janirakiw kunanakansa yanaptʼasipki uksa yatiyapkarakiti.\n10. ¿Kunjamsa yaqhanakar respetomp uñjsna?\n10 Respetasirïñasawa (Romanos 12:10 liytʼañataki). Ukatakejj Jesusatwa yateqassna, jupajj apostolonakapan kayunakapsa jareqänwa (Juan 13:3-5, 12-15). Kunatsa Jesusajj ukham luräna uk janiw jupanakajj amuyapkänti. Espíritu santo katoqapjjäna ukhakiw amuyapjjäna (Juan 13:7). Jiwasajj Jesusjam humilde chuymanïñatakiw chʼamachasiñasa, jupjamarakiw yaqhanakarus respetañasa. ¿Kunjamsa uk lursna? Janiw wali yatjjatatätas laykusa, wali utjirinïtas laykusa, ni congregacionan walja lurañak katoqasas jachʼañchasiñasäkiti (Rom. 12:3). Janirakiw yaqhanakar jachʼañchapjjepansa nayarus ukhamarakiw luratajat jachʼañchapjjañapa sasajj envidiasiñasäkiti, jan ukasti jupanakamp chikaw kusisiñasa.\n11. ¿Kunatsa ‘walik ukham lurtajja’ sasin taqe chuyma sañasa?\n11 Taqe chuymaw jilat kullakanakarojj ‘walik ukham lurtajja’ sañasa. Ukatakejja, kunanaktï sum lurapki ukanak amuyañasapuniwa, ukhamatwa jupanakar chʼamañchtʼañäni (Efe. 4:29). Ukampis janiw kun katoqañ laykuki ukham sañasäkiti, jan ukasti taqe chuymaw sañasa, ewjjtʼañ wakiskani ukhas ewjjtʼañasarakiwa (Pro. 29:5). Maynirutï ‘walik ukham lurtajja’ sissna, ukat jan walinak jupjjat yaqhanakar parlaraksna ukhajja, kʼari chuymani jaqësnawa. Apóstol Pablotwa taqe chuyma munasirïñ yateqasiñasa. Corinto markankir cristianonakan suma luratanakap uñjasajja, “walik ukham lurasipktajja” sasaw jupanakar säna (1 Cor. 11:2). Ukatsti jan wali luratanakapatjja ewjjtʼarakïnwa, qhana arunakampi munasiñampiw kunsa jan wal lurapjjäna uk qhanañcharakïna (1 Cor. 11:20-22).\nYanaptʼa munapki ukanakar yanaptʼasaw katoqtʼasirïtassa munasirïtassa uñachtʼaysna. (Párrafo 12).\n12. ¿Kunjamsa taqe chuyma katoqtʼasirïsna?\n12 Katoqtʼasirïñasawa. Jehová Diosaw jilat kullakanakar wajjtʼañas muni (1 Juan 3:17 liytʼañataki). Ukjja jan kun katoqañ suyasaw lurañasa. Akham jisktʼasiñasawa: “¿Amigonakajaru, jan ukajj khitinakatï congregacionan wali uñtʼatäpki ukanakarukit katoqtjja? ¿Khitinakatï kuttʼayapkitani ukanakarukit invittjja? ¿Jan ukajj luratajat jan kuttʼayapkitani, jan uñtʼatäpki ukanakar invitaraktcha?” sasa (Luc. 14:12-14). Akham amuytʼañäni, mä jilatajj jan wali amtanakar puritapat yanaptʼa mayistaspa, jan ukajj wajjtʼatas janipun yuspärasirïkchi ukhajja, “maynit maynikam jan quejasis taqe chuyma katoqtʼasipjjam” siski uka ewjjtʼarjamaw lurañasa (1 Ped. 4:9). Jiwasatï uka ewjjtʼarjam lurañäni ukhajja, cheqpach munasitaswa uñachtʼayañäni, kusisitaw jakasirakiñäni (Hech. 20:35).\n13. 1) ¿Kunapachas paciencianïñajj jukʼamp wakisispa? 2) ¿Kunjamsa Diosar serviñan aynachtʼatäpki ukanakar yanaptʼsna?\n13 Diosar serviñan aynachtʼatäpki ukanakar yanaptʼañasawa. Jiwasatï jilat kullakanakasar taqe chuyma munasstan ukhajja, “jan chʼamaninakarus yanaptʼapjjarakim, taqenirus pacienciampi uñjapjjam” siski uka arunakarjamaw lurañasa (1 Tes. 5:14). Diosar serviñan aynachtʼatäpki uka jilat kullakanakajja tiempompejj taqe chuymaw Diosar sirvjjapjje. Ukampis yaqhepanakar munasiñampi pacienciampi yanaptʼañajj wakisiskakiwa. ¿Kunjamsa jupanakar yanaptʼsna? Bibliampiw chʼamañchtʼsna, Diosan arunakap yatiyir jiwasamp chik sarapjjañapatakis invittʼaraksnawa, jan ukajj llakinakap cuenttʼapjjestani ukhas istʼaraksnawa. Khitinakas Diosar taqe chuyma servisipki, khitinakas janiraki uksa, janiw uñchʼukiñasäkiti. Awisajj taqeniw aynachtʼsna uk amtañasapuniwa, apóstol Pablos aynachtʼatätwa sasaw säna (2 Cor. 12:9, 10). Cheqas taqeniw jilat kullakanakampi chʼamañchtʼatäñsa yanaptʼatäñsa muntanjja.\n14. ¿Kunsa jilat kullakanakampi sum apasiñatakejj lurañasa?\n14 Taqenimpis sumankañasawa. Jilat kullakanakampejj sum apasiñasawa. Jan walsa jiwasat amuyapkchi, jan ukajj jan walsa lurapkchistojja sum apasiñatakiw chʼamachasiñasa (Romanos 12:17, 18 liytʼañataki). Maynir chuym ustʼayañäni ukhajj taqe chuymaw perdón mayisiñasa. Amuytʼañataki, ‘janiw colerasiniw siskayätti’ sañat sipansa, ‘janiw chuym ustʼayañ munkayäsmati, perdontʼita’ sasaw sañasa. Taqenimpiw sumankañasa, yamas chacha warminakajj sum apasipjjañapawa. Mä chacha warmitï yaqhanakan uñjkataki sum apasipjjaspa, ukampis utan jan parlasipkaspati, toqesisipkaspa, yamas nuwasisipkaspa ukhajja, janipuniw walïkaspati.\n15. ¿Kunanak lurañäni ukhas cheqapun perdonatasajj amuyasini?\n15 Perdonasirïñasawa. Maynitï jan amuyasis chuym ustʼayistani ukhajja, perdonañasawa, jan wal lurkistu uksa armjjañasarakiwa. Cristianonakajja “maynit maynikam munasiñamp aguantasisa, espíritu santojj mayachtʼat jakasiñ churkistu ukarjam sarnaqañatak wal chʼamachasisa, sumankañan jaka[saw]” ukham lurtanjja (Efe. 4:2, 3). Taqe chuym perdonañatakejja, ‘janiw kuna jan wal luratas amjjäsiñasäkiti’ jan ukasti armjjañasawa (1 Cor. 13:4, 5). Amjjäsiskaksna ukhajja, janiw jilat kullakanakasampisa ni Jehová Diosampis sum apasjjsnati (Mat. 6:14, 15). Maysa toqetjja, khitinakatï jan wal lurapkistu ukanakatakejj Diosatwa mayirapiñasa, ukhamatwa cheqapun perdonatasajj amuyasini (Luc. 6:27, 28).\n16. Maynitï Diosan markapan kun lurañs katoqchi ukhajja, ¿kunsa jan lurañapäki?\n16 Janiw munañasak thaqañasäkiti. Maynitï Jehová Diosan markapan kun lurañs katoqchi ukhajja, kunjamsa cheqpachapun munasirïtap uñachtʼayaspa ukwa amuytʼañapa. ¿Kunjamsa uk luraspa? ‘Kunatejj jaqe masipatak walïki ukwa thaqañapa, janiw jupatakik thaqañapäkiti’ (1 Cor. 10:24). Amuytʼañataki, mä jachʼa tantachäwinjja katoqerinakaw nayraqat mantapjje, ukhamajja purisajj inas jupanakatakisa familiapatakis suma asientonak ajllisiñ munapjjchispa. Ukampis yaqhepajj ukham lurañat sipansa, kawkjantï yanaptʼapkani ukawjanwa qontʼasipjje, janiw suma asientonak ajllipkiti. Ukhamatwa jupanakan munañapak jan thaqapjjatap uñachtʼayapjje. ¿Jiwasajj jupanakjam luraraksnati?\n17. Mä cristianotï jachʼa jucha lurchejja, ¿kunsa cheqapun munasirïchi ukhajj lurañapa?\n17 Juchanakas arsusjjañasawa, janiw mayampsa lurjjañasäjjeti. Yaqhep cristianonakajja, jan phenqʼachayasiñ layku, jan ukajj yaqhanakar jan chuym ustʼayañ laykuw jachʼa juchanakap imtʼapjje (Pro. 28:13). Ukham lurasajj jan munasirïpjjatapwa uñachtʼayapjje, jupatakisa yaqhanakatakisa juch imtʼañajj jan walipuniwa. Congregacionajj janiw espíritu santon yanaptʼap katoqjjaspati, sumankañas janirakiw utj-jjaspati (Efe. 4:30). Jachʼa juch luriritï cheqpach munasirïchi ukhajja, jilïr irpirinakampiw uka juchapat parltʼañapa, ukhamatwa juparojj yanaptʼapjjani (Sant. 5:14, 15).\n18. ¿Kunatsa munasiñajj wali wakiskirejja?\n18 Taqe kunat sipansa munasiñaw jilanki (1 Cor. 13:13). Maynit maynikam munasiñäni ukhakiw jaqenakajj Jesusan cheqpach arkiripätas yatipjjani, wali munasiri Jehová Diosat yateqasis sarnaqerïtassa yatipjjarakiniwa (Efe. 5:1, 2). Apóstol Pablojja, ‘munasiñatï nayan jan utjkaspa ukhajj janiw kunäkiristsa’ sasaw qellqäna (1 Cor. 13:2). Ukhamasti, munasiñasajj jan ‘arukïpati’, jan ukasti cheqpach munasitasjja ‘luratanakasampi’ uñachtʼayapjjañäni.


Global Voices Aymarata » Mayni tayiko jayllintirix uraqpacharuw Aylan Kurdi jupar jan armapxañapatak mayi · Global Voices Aymarata » Print\nJaqukipäw uñt'ayata/apkatata 4 Chinuqa phaxsi 2016 18:52 GMT 1\t · Qillqiri Abdulfattoh Shafiev (es) ukan jaqukipiri\tNerea Diaz Alkorta, Chambi Choquemisa\nCategoria-naka: Rusia, Siria, Tayikistán, Turquía, Citizen Media, Guerra & Conflicto, Musica, Refugees\nUna captura de pantalla tomada del videoclip «Aylan» de Jonibek Murodov a partir de dibujos extensamente compartidos online.\nAka markax migración ukat t’aqhisïwinakxat jilpachaw yati, kunjamakitix desplazamiento forzado ukhamarak guerra civil ukanakat t’aqisiwsinxa.\nUkhamat 18 jallu qalltanx Día Internacional del Migrante ukax amtasi, ukjatakix tayika Jonibek Murodov uñt’at jayllirix Aylan Kurdi, sirio wawa  khititix sata paxsin jikitäkan ukhamarak phutugraphiyatäkan mä playa de Turquía ukan jaqtat, jupatakiw mä jayllïwi qillt’atayna.\nUka kurda jamuqax uraqpachan chuymaparuw purïna, jan ukhamakipansti ukax k’atakiw armamukutäxana kunjamakitix migrantinakax narrativa de terror ukhamakaspas ukakiw amtxapxäna.\nSutijax taqpach uraqin arunakapanx Aylan satawa,\najayujax uraqpachanaw jachaski,\nKhitin kuchillupas chuymajanki nayrajanki?\nKawkha markans sapak janchijax imantatäski?\nTayikistán markanx tayiko arun arsusirinakatakix ukhamarak mä waranq tayikunak jakapki ukhamarak irnaqapk Rusia ukhamarak Uzbekistán markanx uka jayllint’äwix wali uñt’atawa.\nLeila Abdullaeva qillt’änwa :\nJacht’asisa. Kunawsatix yatiyäw uñjkt ukjax janiw video clip ukamp uñjkt ukham chuymar purkitünti. Ukat sist Alajpachankir awki, Kunas aka uraqin kamachaski jan ukhamakipansti, janiw taqpachan luqtas aparatäkasp ukham lup’ipkänti.\nKunjamakitix Tayikistán ukax yaqha chijinakapaniwa.\nMä yaqhipanakax ina ch’usat jiwt’asit phichqa paxsin mamapat autoridades rusas San Petersburgo ukan t’aqaqat tayiko Umarali Nazarov  sat wawax sapxanw, jayllirin mä k’ats amthapitanit sasaw sikt’asipxäna.\nNozimjon Boboev :\nAka jayllïwix wali askiwa, ukhamakipanx Umarali Nazarov ukar amtanti, jupax phichqa paxsin wawanwa kunawsatix mamapat t’aqaqapxatayna ukhamat jan mamapam chikt’at jiwxatayna? uka sarnaqäwipax janiw kuns uñstayañ munkiti?\nMurodov jupax jupar uñt’irinakarx siwa nayax Umarali jayllïw jayllint’añaruw amtaskta sasa, usuarios de internet tayikos jupanakayrix Umarali Nazarov ukan jiwatapx Aylan Kurdi jupankiriruw kikipt’ayapxäna  Chuymar purir ch’allxtayasir jayllintäw taypinxa, walxa tayikas de pop ukhamarak rap jupanakaw jan qamirïxata, migración laboral ukhamarak reclutamiento militar forzoso ukxanakat warawar kikipar jallintäwinakamp k’ajtayasipki.\nURL to article: https://aym.globalvoices.org/2016/01/7808\n Aylan Kurdi, sirio wawa: http://www.theguardian.com/world/2015/sep/02/shocking-image-of-drowned-syrian-boy-shows-tragic-plight-of-refugees\n qillt’änwa : https://www.facebook.com/jonibek.murodov.5/posts/929826993764151?comment_id=930294360384081&comment_tracking=%7B%22tn%22%3A%22R0%22%7D\n Umarali Nazarov: https://es.globalvoices.org/2015/11/02/otro-aylan-en-tayikistan-nino-migrante-muere-en-manos-de-las-autoridades-rusas/\n Nozimjon Boboev: https://www.facebook.com/zevarov/posts/897004003682154?comment_id=897063043676250&comment_tracking=%7B%22tn%22%3A%22R2%22%7D&pnref=story


1 Corintios 8 - Holy Bible [Aymara Bible 1997] - (1Cor 8)\nJichhajj yakha diosanacar sacrificion churatäquis uca aychanac mank'añanacjjat parlapjjaraquïma. Chekpachansa takeniw aca toketjja yattanjja. Ucampis uca yatitasajja jach'a jach'wa tucuyistu, munasiñasti ajayu tokenwa jiltayaraquistu.\nMaynitejj take cuna yatir tucchejja, janïraw cunsa yatquiti.\nUcampis maynitejj Diosar munchejja, Diosajj juparojj uñt'araquiwa.\nUqhamajj uca yakha diosanacar sacrificion churatäquis uca mank'anac mank'añjjata, chekpachansa yattanwa, mä c'ari diosajj janiw cunäquis acapachanjja, mä sapa Diosaquiwa chekpachansa utjejja.\nAlajjpachansa acapachansa uca dios satanacajja utjascpaya, mä toketjja walja diosanacaw utjaspa, uqhamarac walja munañaninaca.\nUcampis janiw acjja takeni yatipquiti. Yakhepanacajj uca c'ari diosanacar yupaychirinacäpjjänwa, ucatsti uca yakha diosanacar churat mank'anacjja mank'asipcaquiwa yakha diosanacar loktatäcaspas uqhama. Ucatsti ajayu tokena jan ch'amanïtap laycojja chuymanacapanjja juchanjamaw amuyasipjje.\nUcampis jumanacajj amuyasipjjam, ucatrac uca libre luratanacamampejj qhitinacatejj Tatitur iyawsañanjja pisi ch'amäsipqui ucanacarojj juchar puriyasipcasma.\nAmuyt'apjjam. Jumatejj uca yakha diosanacan altarapan kont'asisin mank'asmajja, ucatsti mä pisi iyawsañani jilatajj uñjiristam ucan mank'asquirjja, uca pisi iyawsañan jilatajj mank'araquispawa uca c'ari diosanacar loktat mank'jja.\nUqhamatwa jumajj yatitamampejj uca pisi iyawsañan jilatarojj apt'asma, Tatitojj uca jilat laycuwa jiwaraquïnjja.\nUqhamat jumanacajj iyawsañan t'uqhäsqui uca jilatanacan chuymanacapjja usuyapjjtajja. Uc lurasasti jumanacajj Cristo contraw jucha lurasipctajja.\nUcatpï, nayatejj jilajjaru mank'atajjampi juch luraysta ucqhajja, janipuniw aychjj mank'cäti jilajjar jan juch lurayañ laycu.


Números 1 QA97 - Payïri phajjsita mä uru sarakataru, pä - Bible Search\nNúmeros int Números 2\nSinaí kollun Israel marcat censo aptäwi\n1Payïri phajjsita mä uru sarakataru, pä mara pasjjän ucqhajja, cunapachatejj israelitanacan Egipto marcat mistunitanacapajj niya mä marat pasascäna, ucapachaw Tatitojj Moisesarojj parläna Sinaí sat wasara kolluna, Diosampi jiquisiñatac lurat carpäquis ucqhana, ucatsti aqham sänwa:\n2“Take israelit jakenacat mä censo aptapjjam, jach'a familianacat kalltasina, jisc'a familianacar tucuyasa, kawkha sutisa, kawkha jakenacasa utjatayna uc yatiñataqui, 3pä tunca maranit amstaru, cawquïrinacatï guerrar sarirjamäpjje ucanaca, kellkantapjjam cunjämatejj ejercitot ordenajj mistunqui uqhamarjama, Aarón chachan yanapt'apampi, 4uqhamaraqui sapa familian jilïripampi sapakat tributa. 5Acanacaw yanapt'apcätam uca jilïrinacan sutinacapajja:\nRubén tributjja: Sedeur chachan, Elisur sat yokapa.\n6Simeón tributjja: Selumiel sat, Zurisadai chachan yokapa.\n7Judá tributjja: Naasón sat, Aminadab chachan yokapa.\n8Isacar tributjja: Natanael sat, Zuar chachan yokapa.\n9Zabulón tributjja: Eliab sat, Helón chachan yokapa.\n10José chachan wawanacapan tribunacapatjja acanaca: Efraín tributjja Elisama sat, Amiud chachan yokapa; Manasés tributjja Gamaliel sat, Pedasur chachan yokapa.\n11Benjamín tributjja: Abidán sat, Gedeoni chachan yokapa.\n12Dan tributjja: Ahiezer sat, Amisadai chachan yokapa.\n13Aser tributjja: Pagiel sat, Ocrán chachan yokapa.\n14Gad tributjja: Eliasaf sat, Reuel chachan yokapa.\n15Neftalí tributjja: Ahira sat, Enán chachan yokapa.”\n16Take aca jilïri jakenacaw sapakat tribut ajllitäna, Israel marca taypita, jach'a familianacat uñstañataqui. 17Uqhamaw Moisesampi, Aaronampejj uca jakenacaru yanapt'iritaqui ajllipjjäna, sapakat mayni sutinacapata, 18ucatsti takpach marcaruw tantachapjjäna, pä phajjsita mä urojj sarakqui uca uruna; ucatsti familiat, familiatwa censo aptapjjäna, sapa sutit aytasa pä tunca maranit amstaru, 19cunjämatejj Tatitojj Moisesaru ewjjawaycäna uqhamar phokhasa. Aca censojj Sinaí sat wasara kollun lurasïna.\n20-21Cunapachatejj censojj luratäjjän sapa tributjama, jach'a familiatjama, jisc'a familiatjama, uqhamarac sapa maynin sutinacapas kellkantatäjjäna, take jakenacan pä tunca maranit amstaru, takeni jacthapitasti aqhanïpjjänwa:\nRubén tributsti, cawquïritejj Israelan jilïri wawapäcäna, ucatjja jact'asïnwa pusi tunca sojjtani waranka pheska patacani jakenaca, guerrar sarañatacjamanacaraqui.\n22-23Simeón tributjja jact'asïnwa pheska tunca llätuncani waranka quimsa patacani jakenaca.\n24-25Gad tributjja pusi tunca pheskan waranka sojjta pataca pheska tuncani jakenacaw jact'asïna.\n26-27Judá tributjja pakallk tunca pusini waranka sojjta pataca jakenacaw jact'asïna.\n28-29Isacar tributjja pheska tunca pusin waranka pusi patacani jakenacaw jact'asïna.\n30-31Zabulón tributjja pheska tunca pakallkoni waranka pusi patacani jakenacaw jact'asïna.\n32-35José chachan wawanacapatjja; Efraín tributjja pusi tunca waranka pheska patacani jakenacaw jact'asïna; Manasés tributjja quimsa tunca payan waranka pä patacani jakenacaw jact'asiraquïna.\n36-37Benjamín tributjja quimsa tunca pheskan waranka pusi patacani jakenacaw jact'asïna.\n38-39Dan tributjja sojjta tunca payan waranka pakallk patacani jakenacaw jact'asïna.\n40-41Aser tributjja pusi tunca mayan waranka pheska patacani jakenacaw jact'asïna.\n42-43Neftalí sat tributjja pheska tunca quimsan waranka pusi patacani jakenacaw jact'asïna.\n44Take acanacaw Moisesampina, Aaronampina censo aptatanacapajja, uqhamarac uca tunca payan israelitanacan jach'a jilïrinacapa, cawquïrinacatejj jach'a familianacapata, jisc'a familianacapata uñstapcän ucanacajja. 45Take cawquïri israelitanacatejj pä tunca maranïpcäna, uqhamarac guerrarus sarirjamäpjjaraquïna ucanaca. 46Takpachanisti jact'atajj sojjta pataca quimsan waranka pheska pataca pheska tuncani jakenacänwa.\n47Ucampisa levitanacajj janiw nayra awquinacapan tribunacapampi jaqhutäpcänti, 48jupanacatsti Tatituw Moisesaru aqham satayna: 49“Cunapachatï israelitanacat censo aptapcäta ucqhajj, jan jumanacajj jupanaca taypiru Leví tribunquirinacarojj jaqhuntapjjamti. 50Levitanacarojj uchapjjätaw Tatitun Arust'äwi kollan chekan sirviñapataqui, uqhamarac yänacapa, take cunanacatejj uca kollan chekan utjqui take ucanacjjaru. Jupanacaraquiw arust'äwi Kollana Carpa, uqhamarac take cunanacapsa apapjjani. Uqhamarac take cunanacatejj sirviñataqui utjqui ucanacsa. Uqhamaraquiw jupanacajj kollan chekan nayräjjaparus puripjjaraquini. 51Ucatsti cunapachatejj uca Tatitumpi Jiquisiñ Carpajj mä chekat mä chekaru apatäni ucqhajj jupanacaw apapjjani, jupanacaraquiw ucqhansa jararapjjaraquini, wasitatsa sayt'ayapjjaraquini ucaru puriñataqui. Take cawquïri yakha jakenacatejj uca kollan chekaru jac'achasini, ucajj juchañchasin jiwayatäniwa. 52Maynïri israelitanacajj, cunjämäquitejj militaranacan sarnakäwinacapajj uqhamaruw puripjjani, sapakat maynisa campamentoparu, uqhamaraqui wiphalapampcama. 53Ucampisa levitanacajj Arust'äwi Carpan thiyaparuw puripjjani, ucatsti uca uñjapjjaraquini, jan Tatitojj israelitanaca contra colerasiñapataqui.”\n54Take israelitanacajj cunjämtï Tatitojj Moisesaru siscäna uqhamaruw lurapjjäna.


Hong Kong uksanx jayllintirinakax «jan ist’añ jaylliw» apnaqäwit unxtasipxi · Global Voices Aymarata\nQillqiriHong Kong Free Press\nJaqukipäw uñt'ayata/apkatata 7 Taypi sata phaxsi 2015 2:14 GMT\nAka blog ullart'apxañäni Malagasy, Español, 繁體中文, 简体中文, Français, English\nAka qillqatax Kris Cheng jupan qillqataw ukatx ukaw nayrïr qillqatan uñt'ayata ukax Hong Kong Free Press ukan 4 uru taypi sata paxsin 2015 maran uñt'ayasi. Aka qillqaty uñakipatax Global Voices ukan iyawsäwipampix mayamp uñt'ayatawa.\nWaranqats jilpach jaqiw khä Tai Wai uksan estacionapan qhurut arsusiñatak mayacht'asipxi, 3 uru taypi sata paxsin aplicación ‘selectiva’ reglamento del metro de Hong Kong, Mass Transit Railway (MTR) ukham uñt'atat arxtañatak mayacht'asipxi.\nUnxtäwix qalltiw kunawsatix Bautista jach’a yatiqañ utat MTR ayllint’äwixat yatiqirix khä estación de Tai Wai ukan nayrur paxsix khä MTR ukan irnaqiripax uka yatiqirir violoncelo uk apt’atäpan mayj uñkatatän ukjata. Mä yaqhipax sapxiwa irnaqirinakan juchapawa kunjamakitix jupanakapuniw jayllint’irinakarx arknaqapxi uñisipxi jichhax kunawsatix turistanakax ukachtar jach’a q’ipinakanipki ukhamarak kumirsiyantes paralilus ukanakaxa- chinos ukanakax artículos ukanak Hong kong ukat qurpar kutt’ayapxi mayamp aljañataki ukanakayrirx jan uñjir uñjirikiw tukupxi.\nMavis Lung Man-wai, jupax mä yangqin yatichiriwa jupaw campaña Facebookan qalltawayi,qawqhanitï chikacht'asipk ukampiw jupax wali kusisitatw sasinw saraki.\nCorporación MTR ukax consulta pública política de equipajes ukatak amtiwa, chikanchasirinakax Long ukar janiw jaysapkiti.


Mateo 13 — Watchtower INTERNETANKIR BIBLIOTECA\nMateo, kunanakatsa parli\nREINOT PARLIR UÑACHTʼÄWINAKA (1-52)\nKunatsa Jesusajj uñachtʼäwinakampi yatichäna (10-17)\nPhawirit parlki uka uñachtʼäwitwa qhanañchasi (18-23)\nTrigompita jan wali qorampita (24-30)\nMostaza jathampita levadurampita (31-33)\nJesusan uñachtʼäwinakampi yatichatapajj profeciarjamaw phoqasi (34, 35)\nTrigompita jan wali qorampita parlki uka uñachtʼäwiw qhanañchasi (36-43)\nImantat qorimpita suma perlampita (44-46)\nChawlla katuñ qäna (47-50)\nSuma imatanakatwa machaqanakas merqʼenakas apsusi (51, 52)\nJesusajj janiw pachpa markapan katoqatäkiti (53-58)\nVariante: “qota lakanwa”.\nVariante: “qota lakan”.\nVariante: “grano willir”.\nJan ukajja, “Gobiernot”.\nJan ukajja, “Gobiernon”.\n“Akapacha” siski uka cheq aka Biblian diccionariopan liytʼäta.\nJan ukajja, “Gobiernojja”.\nVariante: “semillampi willintir”.\nUka alisti trigor uñtasit qorawa, venenonirakiwa.\nVariante: “semillampi willintkta”.\nJan ukajja, “Gobiernojj”.\nPalestina markanjja, uka jiskʼa semillajj pusi metrotsa jilaw jilsuspa, ramanakanirakiwa.\nJan ukajja, “kimsa jachʼa medidanaka”.\n“Qalltatpach” sasinjja, Adanampina Evampin wawanakapatwa parlaski.\nVariante: “semilla willintirejj”.\n“Akapachan tukusiñapa” siski uka cheq aka Biblian diccionariopan liytʼäta.\nJan ukajja, “Gobiernopan”.\nJan ukajja, “Gobiernosti”.\nVariante: “qota lakaruw”.\nJan ukajja, “jan iyawsapjjatap”.\n13 Ukürusti uka utat mistusajj qota thiyanwa* Jesusajj qontʼasïna. 2 Ukhamaruw walja jaqenakajj jupan ukan tantachasipjjäna, ukatwa jupajj mä boter sarjjatasajj qontʼasirakïna. Jaqenakajj qota thiyan* sayarasipkäna. 3 Jesusasti uñachtʼäwinakampiw jupanakarojj kunayman toqet parläna, akham sasa: “Mä yapuchir jaqew phawir* saräna. 4 Phawaskäna* ukhajja, yaqhep jathanakajj* thakiruw purïna, ukatsti jamachʼinakaw jutasin uka jathanak pallthapïna. 5 Yaqhep jathanakajj* qalarar cheqanakaruw purirakïna, kawkjantï jukʼa laqʼajj utjki uka cheqanakaru. Ukatjja jukʼa laqʼanïtap laykojj jankʼakiw alsunirakïna. 6 Inti jalsunipansti suwartjjänwa, jan saphinïtap laykusti wañsjjarakïnwa. 7 Yaqhep jathanakasti* chʼapinak taypiruw purirakïna, uka chʼapinakaw jiltasin jiwsuyjjapjjäna. 8 Yaqhepasti suma laqʼawjaruw purïna, ukatjja achoqarakïnwa, mä jathasti* patakaru, yaqhasti sojjta tunkaru, maynisti kimsa tunkaruraki. 9 Khititejj jiñchunïki ukajj istʼpan” sasa.\n10 Ukatsti discipulonakaw jupan ukar jutasajj akham sapjjäna: “¿Kunatsa jupanakar uñachtʼäwinakampi parlta?” sasa. 11 Uk satajja jupajj sarakïnwa: “Kunanakatï alajjpachankir Reinot* imantatäki ukanakjja, Diosan yanaptʼataw jumanakajj amuyapjjtajja, jupanakajj janiw uka yanaptʼa katoqapkiti, ukatwa jan amuyapkiti. 12 Khitintejj utjki ukarojj jukʼampiw churasini, jilarkirwa katoqarakini. Khitintejj jan utjki ukarojja, jupan utjki ukanakasa aparatäniwa. 13 Ukatwa nayajj uñachtʼäwinakampi parljjayta, jupanakajj uñjkasinsa inamayaw uñchʼukisipki, istʼkasinsa inamayaw ischʼukisipki, janiw kunätapsa amuyapkiti. 14 Cheqas jupanakanwa Isaiasan profecianakapajj phoqasiski, uka profeciajj akham siwa: ‘Istʼkasinsa janiw kunätapsa amuyapkätati, uñjkasinsa janirakiw kuns amuyapkätati. 15 Aka jaqenakajja, janiw kunsa chuymanakapar katoqasiñ munapkiti. Istʼapkchisa jan istʼiriw tukupjje, jan uñjañ laykojj nayranakapsa chʼirmthapipjjewa, jan istʼañ laykojj jiñchunakapsa llupantasipjjewa, janiw chuymanakapans amuyapkiti, janirakiw kuttaniñsa ni nayan qollatäñsa munapkiti’ sasa.\n16 ”Jumanakan nayranakamajj uñjiwa, jiñchunakamas istʼarakiwa, ukhamajj kusisipjjam. 17 Qhanakwa sapjjsma, kunanaktï jumanakajj uñjapkta istʼapkarakta ukanakjja, walja profetanaka ukhamarak cheqapar sarnaqer walja jaqenakaw uñjañsa istʼañsa munapjjäna, ukampis janiw uñjapkänti ni istʼapkänsa.\n18 ”Phawir* jaqet parlki uka uñachtʼäwejj kun sañs muni uk jichhajj istʼapjjam. 19 Kunapachatï maynejj Reinon* arunakap istʼkasin jan amuytʼki ukhajja, chuymapar purki ukjja Supayaw jutasin apasjje, ukasti thakir purkäna uka jathampi* sasiwa. 20 Qalarar cheqanakar purkäna uka jathajja* akamp sasirakiwa: kunapachatï maynejj Reinon* arunakap istʼki ukhajja, kusisitaw katoqtʼasi. 21 Jan saphinïtap laykusti mä qhawqha tiempokiw ali, ukatjja Reinon* arunakap layku tʼaqesiyata jan ukajj jan waltʼayañatak arknaqata uñjasisajj jankʼakiw aynachtʼi. 22 Chʼapinak taypir purkäna uka jathajj* akamp sasirakiwa: maynejj Reinon* arunakap istʼiwa, ukampis akapachan* jakañaw juparojj llakisiyi, qollqen chʼamapampiw engañjayasiraki, ukhamatwa Reinon arunakapajj jiwsjje, janirakiw kuna achus jupan utjkiti. 23 Suma laqʼar purkäna uka jathajj* akamp sasirakiwa: maynejj Reinon* arunakap istʼiwa, kuntï sañ munki uksa amuyiwa, ukatjja sum achoqaraki, mä jathasti patakaru, yaqhasti sojjta tunkaru, maynisti kimsa tunkaruraki”.\n24 Ukatjja yaqha uñachtʼäwitwa jupanakar parlarakïna, akham sasa: “Alajjpachankir Reinojja,* oraqepar suma jathampi phawantir* jaqemp sasiwa. 25 Kunapachatï jaqenakajj ikisipkäna ukhajja, yapunin enemigopaw jutasin uka trigo yapurojj jan wali qorampi* phawantäna,* ukatsti sarjjarakïnwa. 26 Trigojj alsunisin achunëjjäna ukhajja, jan wali qorajj uñstanirakïnwa. 27 Ukatwa esclavonakapajj jutasin utanirojj akham sapjjäna: ‘Tata, ¿janit oraqemarojj suma jathampi phawantkta?* Ukhamajj ¿kunataraki jan wali qoranisti?’ sasa. 28 Jupajj sarakïnwa: ‘Mä enemigow ukham luri’ sasa. Esclavonakajj sapjjarakïnwa: ‘¿Uka qoranak jikʼirir sarapjjächa?’ sasa. 29 Jupajj sänwa: ‘Jan sarapjjamti, uka qoranak jikʼirasajj kapasakiw trigomppach jikʼirapjjasma. 30 Uka jan wali qoranakajj trigomp chik aliskpan, cosecha apthapiñkama. Yapu apthapiñ tiempojj purinkani ukhajja, yawthapirinakarojj akham säwa: nayraqatjja jan wali qoranak apthapipjjam, phichantañatak marq marqa pichurapjjam. Ukatjja trigo apthapisin manqʼa imañ utajar imjjapjjarakim’ sasa”.\n31 Yaqha uñachtʼäwitwa jupanakarojj parlarakïna, akham sasa: “Alajjpachankir Reinojj* mä mostaza* jathampi* sasiwa, mä jaqew oraqepar uka jatha phawantäna.* 32 Cheqansa uka jathajj* taqe jathanakat sipansa wali jiskʼakiwa, ukampis jiltjje ukhajja, taqe chʼojjña alinakat sipansa jukʼamp jachʼaw jilsu, mä arbolar tukuñkama. Jamachʼinakas ukaruw jutapjje, ramanakapanwa jakasipjjaraki” sasa.\n33 Yaqha uñachtʼäwitwa jupanakarojj parlarakïna, akham sasa: “Alajjpachankir Reinojj* levadurampi sasiwa, uka levadurampiw mä warmejj tunka kilo* jakʼur kitantäna, ukasti taqpach masaruw poqtayarakïna” sasa.\n34 Taqe ukanakjja, uñachtʼäwinakampiw Jesusajj jaqenakar parläna. Cheqansa jan uñachtʼäwimpejj janiw parlirïkänti. 35 Ukhamat kuntï profetajj siskäna ukan phoqasiñapataki, jupasti akham sänwa: “Nayajj uñachtʼäwinakampiw arsü. Qalltatpach* imantatäki ukanaksa qhanañcharakïwa” sasa.\n36 Jaqenakar khitanukjjäna ukhajja, utaruw mantjjäna. Ukatjja discipulonakapaw jupan ukar jutasin akham sapjjäna: “Trigo yapunkir jan wali qorat parlki uka uñachtʼäwejj kamsañs muni uk qhanañchtʼapjjeta” sasa. 37 Uk satajja jupajj akham sarakïnwa: “Suma jatha phawirejj* jaqen Yoqapawa, 38 trigo yapusti akapachawa, suma jathasti* Reinon* wawanakaparakiwa, jan wali qorajj Supayan wawanakapawa, 39 phawantir* enemigosti Diablorakiwa.* Cosecha tiempojj akapachan tukusiñapawa,* yawthapirinakajj* angelanakawa. 40 Ukhamajj kunjamtï jan wali qoranakajj apthapisin ninar phichantatäkejja, ukhamarakïniw akapachan tukusiñapajja.* 41 Jaqen Yoqapasti angelanakaparuw khitanini, jupanakaw Reinopan* juchar puriyirinakarusa jan walinak luririnakarus apthapipjjani. 42 Ukatjja nina aqkir hornor jaqontatäpjjaniwa. Ukanwa jachapjjani, laka chʼakhanakapsa tʼurusipjjani. 43 Khä tiemponjja kunjamtï intejj kʼajkejja, ukhamarakiw cheqapar sarnaqer jaqenakajj Awkipan Reinopan* kʼajapjjani. Khititejj jiñchunïki ukajj istʼpan.\n44 ”Alajjpachankir Reinojj* oraqer imantat qorimp sasiwa. Mä jaqew uka qori katjäna, ukatsti imantarakïnwa. Uka jaqejj wal kusisi, ukatwa taqpach utjirinakap aljasajj uka oraq alasi.\n45 ”Alajjpachankir Reinosti* suma perlanak thaqeri mä comerciante jaqemp sasiwa. 46 Wali valorani mä perla katjasinjja, jankʼakiw taqe utjirinakap aljir saräna, ukatsti uka perla alasïna.\n47 ”Alajjpachankir Reinosti* qotar jaqontata chawlla katuñ qänampi* sasirakiwa, uka qänajj kunayman chawllanakwa katuraki. 48 Qänajj* phoqäjjäna ukhajja, qota thiyaruw* qatatsunipjjäna, ukatsti qontʼasisaw suma chawllanak canastanakar apthapipjjäna, jan wali chawllanakjja willtjjapjjänwa. 49 Akapachan tukusiñapajj* ukhamarakïniwa. Angelanakaw jutapjjani, cheqapar sarnaqer jaqenak taypitwa jan wali jaqenakar ajllirapjjani, 50 ukatjja nina aqkir hornoruw jaqontapjjarakini. Ukanwa jachapjjani, laka chʼakhanakapsa tʼurusipjjani”.\n51 Ukatjja Jesusajj akham sasaw jisktʼäna:* “¿Taqe ukanakajj kamsañs muni uk amuyapjjtati?” sasa. Jupanakasti sapjjarakïnwa: “Jïsa, amuyapjjtwa” sasa. 52 Jupasti sarakïnwa: “Ukhamächi ukhajja, alajjpachankir Reinot* yatichatäpki taqe uka yatichirinakajja, utani mä jaqemp sasiwa. Jupajj suma imatanakapatwa machaqanaksa merqʼenaksa apsuni” sasa.\n53 Jesusajj uka uñachtʼäwinakat parlañ tukuyjjäna ukhajja, uka cheqat sarjjänwa. 54 Markapar mantasasti, markan sinagogapan yatichañ qalltäna. Jupanakasti wal musparapjjäna, sapjjarakïnwa: “¿Kunjamatsa aka jaqejj wali yatiñanïpacha? ¿Khitis uka milagronak lurañatakejj jupar chʼam churpacha? 55 ¿Janit aka jaqejj carpinteron yoqapäki? ¿Janit mamapajj María satäki, janirakit jilanakapas Santiago, José, Simón, Judas satäpki? 56 ¿Janit kullakanakapas jiwasamp chik jakapki? Ukhamajj ¿kunjamatsa yatiñanïpacha, milagronak lurañatakis chʼamanïpacha?” sasa. 57 Ukatwa uka jaqenakajj jupa kawsajj lanktʼasipjjäna. Jesusajj jupanakar sänwa: “Mä profetarojj taqe cheqanwa respetapjje, ukampis janiw pachpa markapansa ni utapansa respetapkiti” sasa. 58 Diosar jan confiyapjjatap* laykojja, janiw jupajj walja milagronakjja uka cheqan lurjjänti.


Génesis 39 QA97 - Cunapachatejj Joseajj Egiptor - Bible Search\nJoseampi Potifaran warmipampi\n1Cunapachatejj Joseajj Egiptor apatäcän ucqhajj, mä egipcio jakew alasitaynajja ismaelit jakenacatjja. Uca jakesti Potifar satänwa. Jupasti faraonan palaciopanjja wali aytat jakënwa, guardiapan capitanaparaqui. 2Ucampis Tatitojj Joseampïscänwa, uywiripan utapan jacañcamasti take cunas waliquïscänwa Joseataquejja. 3Uywiripasti amuyaraquïnwa Tatitojj Joseampïscatapa, ucataracwa take cunas Joseataquejj waliquïscänjja. 4Ucatwa Josearojj uywiripajj suma uñjaraquïna, ucatsti jupan yanapiripatwa utt'ayäna, uqhamarac cunatejj utapan utjcän ucanacjjaru munañanïñwa utt'ayaraquïna, take cun jupar catuyaraquïna. 5Cunürutejj Potifarajj Josearu take yänacapjjaru utt'aycän uca urutsti Tatitojj Potifararojj bendicïnwa, utapansa, yapuchan orakepansa. 6Josean take cunanacap uñj-jjepansti, Potifarajj janiw cunatsa llaquiscjjänti, ni mank'añapatsa.\nJoseasti mä suma waynänwa, uñcatatas wali suma waynapunïnwa, 7mä kawkha tiempo pasipansti Potifaran warmipajj Josearuw uñch'ucjjäna, ucat mä urojj aqham säna:\n—Nayampi ict'ascam —sasa.\n8Ucampis Joseajj janiw muncänti, saraquïnwa:\n—Jumajj uñjtawa, uywirejjajj take yänacapwa nayar catuyitu, nayan acancquipansti janiw jupajj cunatsa llaquiscaraquiti. 9Aca utanjja nayaw jilïritjja, uywirejjasti janiraquiw cunsa ‘Janiw’ sisquitutejja, jan ucasti juma sapacwa janejj churquitutejja, jumajj warmipätam laycu. Ucatsti ¿cunjämaraqui nayasti uywirejjarusti uca jan wali luririststi, uqhamarac Dios contrasa juch luraraquiriststi? —sasa.\n10Warmisti sapüruw Josearojj jupampi ict'añataqui parljjayirïna, ucampis Joseajj janiw warmirojj ist'cänti. 11Ucampisa Joseajj mä uruw utar mantascäna lurañanacapa phokhañataqui, ucapachasti janiraquiw qhitis utanjja utjcänti, 12ucatwa warmejj Josearojj isit waythapi, saraquïnwa:\nJoseasti uqham luratajj jalsunjjänwa, isipsa uca warmin amparaparuw apt'anïna. 13Warmisti uqham Josean jalsuwayjjatapatjja, uqhamarac isipas amparapar kheparatapatjja, 14utan uywatanacaruw jawsi, saraquïnwa:\n—Acajj uñjapjjam; chachajjajj mä hebreo jake acar irpasini, jichhasti jupajj jiwasat burlasiwa. Utaruw mantani, ucat nayampi iquintañ munejja, ucampis nayajj jach'at warartatta, 15uqham jach'at wararir ist'asasti jupajj mäqhiw jalsuwayjje, isipsa nayaruw llucht'awayitu.\n16Ucatsti jupajj Josean isipjja imantjjänwa, chachapan utar puriniñapcama. 17Ucat chachaparojj avisi aqham sasa:\n—Uca hebreo esclavo irpanctas ucajja, utajjaruw mantani, ucatsti nayat burlasiñwa munitu, 18ucampisa jach'at warartatta, ucat jalsuwayjje, isipsa acqharuw apanucusiwayi. 19Uqhamwa uywatamajj nayar luritu —sasaw warmejj säna.\nJosean uywiripasti, warmipan uqham avisatapatjja walpun colerasïna, 20Josear catusinsti carcelaruw uchantayi, cawqhancapcäntejj reyin presonacapajj ucaru; ucampisa carcelansa, 21Tatitojj Joseampïscaquïnwa, munasiñapsa uñacht'ayaraquïnwa, cárcel uñjirimpis Joseajj wali sumancänwa, 22ucat cárcel uñjirejj Josearuw presonac uñjañ luräwi churäna. Joseaw ucanjja take cunsa ordenaraquirïna, 23cárcel uñjiristi janiraquiw Josean luratanacapjja wasitat uñaquipiricänti, Tatitusti jupampïscaraquïnwa, take cunas Joseataquejj waliquïscaraquïnwa.


Fortalezcamos nuestra lengua materna hablando – CEPOs\nFortalezcamos nuestra lengua materna hablando\nTayka aruta amtasiña uruxa khaya 1999 marana UNESCO uksata utt’ayawayata. Khaya 1952 marana, “Bangla” tayka aruxa Paquistán markana yatiqirinakaxa yäqayañataki sartasipxatayna. Ukhama sartasiña utjatapatxa Dhaka palla pallankaxa yatiqirinakaru jiwarayapxatayna. Jichha maranakanxa Bangladesh uka sutimpi markaxa uñt’ataxiwa. Aka qhipa maranakanxa uraqpachana maymaya tayka arunakaxa chhaqhaskiwa. Ukata tayka aruta amtasiña aruxa maymaya kamachinakata ch’amanchata sañani: Ley 070 Avelino Siñani Elizardo Perez, Ley General N° 269 Derechos y Políticas Lingüísticas, Decreto Supremo 1313 kamachinakawa maymaya arusaxa yäqatañapataki arxati.\nTayka aruta amtaskasina, jilata Esteban Quispe Alanoca Aymara Aru Kamani Coordinador del Instituto de Lengua y Cultura Aymara (ILCNA) irpirimpi aruskipawayata. Jilataxa akhama jiskt’awinakaru jayst’awayi.\nKuna pachatixa mä wawaxa yurki ukhata nayraqata tayka aru yatiqi. Ukhamipanxa Aymara markanxa niya taqiniwa wawanakaxa aymara aru arsusawa aru phallayapxi. Ukampinsa janiwa tayka arukiti ukhama sañanakawa utji. Ukhampina arxatiri kamachinakaxa utt’ayasiwayi. Ley General N° 269 Derechos y Políticas Lingüísticas Kamachinsa markachirinakaru iwxt’arakiwa sapa markachirixa khititansa kawkita jutiritansa, kunampisa sartañani uksata thakhisarjama sartañatakiwa ch’amancharaki. Kuna pachatixa mä markachirixa pachpa tayka arupata yäqataki uka pachaxa amuyupa jasaki qhananchi. Ukata tayka aru ch’amanchañaxa wali wakiskirixa.\nJichha maranakanxa yatiña utanakanxa kastilla aru nayriri aru yatichasi aymara yaqha arunakaxa payiri arjama yatichatawa. Taqi Sistema Educativo Plurinacional SEP taypinxa tayka arunakata yatichasiñapawa ukhamaraki sapa markanakana wakiyata Yaticha thakhi (Curriculo Regionalizado) yatiña utanakana yatichirinakaxa yatiqirinakaru yatichasa sapa markanakana sarapa ch’amanchapxañapa. Maysatxa ESFMs Jach’a Yatiña Utanakana tayka aruxa yatichataskarakiwa.\nKunatsa tayka aru ch’amanchañaxa wakisi. Aka qhipha maranakanxa aymara tayka arusa janiwa taqinita yäqataxiti. Kunapachatixa pachpa tayka arusata arsusiñanixa juk’ampi nayraqataru arsuwixa sartayataniwa. Jani ukhamakaspa ukhaxa janiwa sartayata utjkaspati. Ukata wakisispa yatichaña tuqinxa paypacha aruta yatichasispa ukhawa markasa thakhiparu sartaysna. Aymara Aru Kamani (ILCNA) utt’ayata tuqitpacha aymara aru, sara sartayatata qhanancha. Aymara Aru Kamani utatpacha maymaya irnaqawinaka ch’amanchasiwayi, sañani: Yatxatasiwayiwa Ch’uñu chuñuchañxata,pankampixa yatichawiru yanapt’ani. Ukhamaraki Pacha Saraya yatxatataxa wakichataskarakiwa. Maysatxa aymara aru yatichaña thakhi wakicht’ataski, yatichirinakaru purt’ayañataki ukhamata yatiqiri wawanakaxa aymara aru jasaki yatiqapxañapataki. Ukxaruxa aru pirwa (vocabulario pedagógico) wakicht’ataski ukaxa mä tantachawina taqi utt’awinakata jaysatañapawa. Wakicht’ataskiwa aymara qillqanaka panka ukaxa aymara aru arsurinakaru qillqatuqita juk’ampi yanapt’añataki amtampi wakt’ayataski. Aru Pirwa (Diccionario bilingüe) yatiqiri wawakataki wakt’ayatawa. Aka pankanakaxa Yaticha Kamana Utana yanapt’apampiwa sartayataski. Maysatxa Taypi Suyu (Distrito) Kalamarka, Mocomoco, Puerto Pérez, Santiago de Machaqa uksanxa niya mä waranqa yatichiri jilata kullakaru arutuqita yaticht’awayata. Ukhamaraki Dirección Departamental, Ministerio de Educación, Yacimientos Petrolíferos Fiscales Bolivianos uksana irnaqiri jilata kullakanakaru aymara aruta yaticht’ataski. Aka 2016 maranxa khaysa P’utuxsi, Qhuchapampa, Uru uru ukhamaraki Chukiyawu markanakaru aymara aru juk’ampi ch’amanchañataki purt’atani.


GV Aymarax VIII Congreso Internacional de Cultura y Lengua Aymara ukan chikancht'asiniwayi\tJaqukipäw uñt'ayata/apkatata 18 jallu qallta phaxsi 2012 17:08 GMT\nAk uñt'ayama: 6, 7 ukat 8 uru jallu qallta phaxsit 2012 maranx Iquique, Chile markanw VIII Congreso Internacional de Lengua y Cultura Aymara “Taxpachan Aymar Arusipxañani” uka jach'a tantachäwix Arturo Prat jach'a yatiñ utan Aula Magna uksan phuqhasïna. Academia Nacional de la Lengua Aymara (ANLA), Corporación Nacional de Desarrollo Indígena (Conadi), Instituto de Estudios Andinos, Isluga ukat Arturo Prat jach'a yatiñ uta ukanakat wakicht'atänwa .\nUka Congreson amtapax aymara saraw aru ukanakat juk'amp amuyt'as sarantayañ amtamp wakt'ayatänwa. Jaqi Aru tamax mä jawillt'aw katuqäna, uksan chikancht'asiñataki, ukatx Global Voices Aymarata ukatx kimsan jaqukipiriw uksar sarawayapta. Ukanx jisk'a yatiqañ utan yatichirinaka, Chile, Perú ukat Bolivia markanakan jach'a yatiñ utan yatichirinakapa, Arturo Prat ukan yatiqirinakap ukat juk'ampinakaw chikancht'asipxäna.\nPayïr urux mayïr uru kipkakiw apasiwayi, Jaqi Aru sobre revitalización de la lengua aymara, corpos, status, uksanx “Global Voices Aymarata: contribución a la historia del mundo a través de las traducciones”.Ukat payïr t'aqax “La lengua aymara en web 2.0” ukham sutincht'atanwa, naya, Victor Paco ukat Esteban Mamani jilanakampiw uñt'ayaniwayapxta. Kimsanpachax Global Voices Aymarata ukanw jaqukipaw lurt'asin chikancht'asipxta. Nankan uñt'ayäwix uñjasinx wali musparapxäna, jumanakaw mä uñancht'äwipxtaxa, ukatx ciberespacio uksanx juk'anikiw ukham ayamara arut uñt'ayapxi. Uka arunak ist'asinx wali kusisiyä. Kurmi Wasi ukan yaticht'äwipa. Víctor Paco Montevilla jilan phutu apsuta, iyawsäwimp uñt'ayata.\nAk uñt'ayama: twitter facebook reddit googleplusEmail Imprimiñataki QillqiriVictoria Tinta\nJuk'ampi » 3 Amuy qillqatanaka\nQHUYA JAQI, JAPHALLANI.\tWALI ASKIWA SARTAWINAKAXA, WAKISIPHAWA JIWASANAK-KAMASPHA UKAXA:\n21 jallu qallta phaxsi 2012, 3:08 pm\tAkar jayst'ama QHUYA JAQI, JAPHALLANI.\tWALI ASKIWA SARTAWINAKAXA, WAKISIPHAWA JIWASANAK-KAMASPHA UKAXA:\n21 jallu qallta phaxsi 2012, 3:19 pm\tAkar jayst'ama Victoria Tinta Quispe Perfilan yanapiri »\tJilata, walik ukham arunakamp qillqt’antaxa, jallallt’atatawa.\n21 jallu qallta phaxsi 2012, 7:54 pm\tAkar jayst'ama Aka jayst'äwir jist'antama


Uqhamajj jumanacajj Cristomp chica jacatatjjapjjsta ucajja, alajjpach yänacay thakapjjam, cawqhantï Cristojj Diosan cupëjjapan kont'atäquis ucanaca. Alajjpach yänacat lup'ipjjam, jan acapach yänacatjja.\n Qhitinacatejj jan wali luräwinacan khepap arcapjje ucanacan luräwinacapajj khanaw uñsti. Ucanacasti acanacawa: wachoka jucha lurañanaca, k'añu lurañanaca, vicionaca, yakha diosanacaru yupaychañanaca, laykasiñanaca, uñisisiñanaca, quejanacan sarnakañanaca, celasiñanaca, colerasiñanaca, jupa pachpatac munañanaca, t'akaktasin yakha tamanaca tucuñanaca, envidiasiñanaca, [jake jiwayañanaca,] machañanaca, jiljas mank'añanaca, acanacaru uñtat yakha lurañanacampi. Ewjjt'apjjsmawa, niya sapjjaracsmawa, qhitinacatejj acanac lurapqui ucanacajja janiw Diosan reinopanjja catokatäpcaniti. Ucampis Kollan Ajayun luräwipajja acanacawa: munasiña, cusisiña, samaraña, llamp'u chuymanïña, takempis sumancaña, qhuyapayasirïña, take cunansa phokherïña, llamp'u chuymanïña, janchin munañapar atipjaña. Acanac contrasti janiw cuna leyis utjquiti.\nPaciencianïñaw asquejja, jan ajjsarir jaket sipansa; marcanacar catuntañat sipansa, juc'amp asquiwa jiwasa pachpa apnakasiñajja.\nCheka cancañampi k'omacham juma pachpataqui, arunacamasti chekawa.\n Acwa sapjjsma, Ajayun munañaparjam sarnakapjjam, uqhamatjja janiw janchin munañaparjam sarnakcjjapjjätati. Janchin munañanacapasti Diosan Ajayup contrawa, Ajayusti janchin munañanacap contraraquiwa. Maynis mayni contrawa, ucatpï jumanacajj cuntejj munapcta ucjja jan lurapcasmatejja. Ucampis Ajayutejj jumanacar irpapjjstam ucqhajja, janiw leyin amparapancjjapjjtati. Qhitinacatejj jan wali luräwinacan khepap arcapjje ucanacan luräwinacapajj khanaw uñsti. Ucanacasti acanacawa: wachoka jucha lurañanaca, k'añu lurañanaca, vicionaca, yakha diosanacaru yupaychañanaca, laykasiñanaca, uñisisiñanaca, quejanacan sarnakañanaca, celasiñanaca, colerasiñanaca, jupa pachpatac munañanaca, t'akaktasin yakha tamanaca tucuñanaca, envidiasiñanaca, [jake jiwayañanaca,] machañanaca, jiljas mank'añanaca, acanacaru uñtat yakha lurañanacampi. Ewjjt'apjjsmawa, niya sapjjaracsmawa, qhitinacatejj acanac lurapqui ucanacajja janiw Diosan reinopanjja catokatäpcaniti. Ucampis Kollan Ajayun luräwipajja acanacawa: munasiña, cusisiña, samaraña, llamp'u chuymanïña, takempis sumancaña, qhuyapayasirïña, take cunansa phokherïña, llamp'u chuymanïña, janchin munañapar atipjaña. Acanac contrasti janiw cuna leyis utjquiti. Qhitinacatejj Cristoncjjapjje ucanacajja, janchin munañanacapjja ch'accatjjapjjewa ñankha amtañanacampi, uqhamarac munañanacapamp chica.\nUcampis, maynit maynicam sapüru ch'amacht'asipjjam, jichhüru tiempojj utjquipana, jan qhitis jumanacat juchamp atipjatäñapataqui, ucat chuymapajj jan wal tucuñapataqui.\nDiosajj chekapar uñjañamp taripiriwa, take pachan ñankharojj juchañchasqui.\n Colerasisinjja jan juch lurapjjamti, uca colerasiñanacamajj jan jornalpachäpati. Janirac Supayarus jac'achayasipjjamti.